
scufiță în cap. După ce le aşeză pe toate în cerc, îl pufnì un râs nebun, 
când văzu ce făcuse. 

Dar iată că s'aud clopotele bisericii. Ki-ki merse înaintea oamenilor, 
cari se adunau după obiceiu în piaţa din mijlocul satului şi începu a 
suspina. Mătuşa Ana se gândi: ştrengarul ăsta iar a făcut ceva. 

— Dar ce ai? Ce te văicăreşti? 

— Ki-ki a găsit copii fără mamă, fără tată şi nu ştie ce să facă. 

Nimeni nu se gândia ce ar fi putut face arapul. Toţi credeau că 
erau niscaiva copii, cari la ieşirea din biserică s'au rătăcit de mameie lor. 

— Ar fi bine să mergem să vedem ce este, ziseră unii şi plecară 
după Ki-ki. Cu cât se apropiau de crâng auziau tot mai multe ţipete, 
care nu prea semănau a ţipete de copil, dar îşi ziceau ei: Sărmanii 
copii, au răguşit de atâta plâns. 

Moş Gheorghe, care eră în frunte zise: Mai să crezi că-s gâştele 
mele, aşa ţipă. 

— Bietul Moş Gheorghe, tot de gâştele lui visează. 

— Dar ştii cum le iubeşte ? Ca pe copii lui. 

Câteva fete cari merseră mai repede ajungând la locul arătat de Ki-ki, 
intâi ţipară de spaimă, dar pe urmă nu se mai puteau ţineă de râs. 
La hohotele lor alergară cu toţii şi în curând toată lumea râdeă. 

Nimic mai caraghios de altfel decât să fi văzut pe sărmanele gâşte 
infăşate, cum îşi lungiau gâturile ţipând şi cum le ieşiau ciocurile gal- 
bine din scufiţe. 

În mijlocul hohotelor de râs se auzi glasul desnădăjduit al lui Moş 
Gheorghe, care îşi chema pe nume gâştele, ocărând pe ştrengarul, care 
şi-a bătut joc de ele. lar lelea Catrina ţipa şi ea cât o lua gura văzând 
cârpele şi scufiţele băiatului ei murdărite. Toţi într'un glas esclamară : 
«Asta-i isprava lui Ki-ki arapul!» 

Mătuşa Ana eră prăpădită. 

— Nu se poate să-l mai ţin pe lângă casă. Trebue să-l'ia Simeon şi 
să-l ducă de aci, căci mă pun rău cu tot satul din pricina lui. Şi cine 
ştie ce se poate întâmpla. 

Totul însă se isprăvi cu bine, paguba nefiind prea mare. Simeon 
dădu lelii Catrina săpunul trebuincios pentru ca să-şi spele din nou ru- 
fele şi pacea s'a făcut. El ameninţă insă pe arap, că de mai face aşa 
ceva îl trimite în America. Ki-ki ţineă atât de mult la Simeon, încât 
această ameninţare îl învăţă minte. Nici n'a îndrăznit să se plângă cuiva 
de bătaia zdravănă, ce a primit-o a doua zi dela Moş Gheorghe. 

VI. BIRT ECONOMIC «LA MICUL ARAP». 


Simeon de când îşi închiriase birtul doria să aibă la dânsul pe mă- 
tuşa Ana şi pe Mărioara. Într'o dimineaţă le vesti că totul este gata şi 
n'aşteaptă decât hotărârea mătuşei. 

Sărmana femeie se uită cu părere de rău în jurul său. Să-şi lase ea 
colţul atât de drag, unde se deprinsese să creadă că-şi va da obştescul 
sfârşit. O durea sufletul gândindu-se la toate acestea. 

Marioara pricepea durerea mătuşii, căci şi ei îi eră dragă casa unde 
crescuse. 

— Vai mătuşico, dacă n'ai veni cu mine, cfed că aş muri de inimă 
rea, singură pe acolo. 

Dar mătuşa îşi reveni şi-i zise: «Să ne pregătim de plecare.» 

— Doamne, mătuşă, dacă ai şti cât de rău îmi pare, când mă gân- 
desc să plec. Am fost atât de fericită aci... Nu ştiu cum, dar nu sunt 
bucuroasă de loc că voi trăi la oraş de acum încolo. Tu însă mi-ai 
spus, că datoria copilului este să-şi urmeze părinţii, aşa că nici nu prea 
îndrăznesc să spun tot ce simt. 

Grija cea mai mare a mătuşii Ana eră, că nu ştia încă ce să facă 
cu casa şi livada ei. O parte din mobile hotărâse să-le ia cu ele. Dar 
casa ? S'o închirieze ? Pentru o chirie de nimic să-şi înstrăineze cuibul? 
Simeon propuse ca să lase în casă strictul necesar, ca să poată veni 
ori când vor voi, iar livada să o lucreze la timp cu un om cu ziua. 
Legumele şi fructele le vor lua pentru birt. 

Mătuşa Ana se învoi. In acest chip puteă să-şi vază singură de micul 
ei avut, puteă veni din când în când cu Marioara să petreacă mulju- 
mită, departe de zgomotul oraşului, între florile şi pomii ei iubiţi. 

Birtul reparat acum eră destul de curăţel. Faţa o avea înspre târgul 
de vite şi paseri. Prin urmare Simeon puteă să se bizuiască, că va avea 
destui muşterii şi printre vânzători şi printre cumpărători. 

Incă dela inceput faptul că avea pe Ki-ki în birt, ii aduse mulţi muş- 
terii. Oamenii dela ţară n'au prilej de a vedeă arapi decât la bâlciuri. 
Şi apoi Ki-ki eră caraghios de tot când începea să facă tot felul de 
schimonosituri şi mai ales când servia la masă. Cine venia eră servit 
de el şi de aceea Simeon a pus birtului firma: La micul arap. Cel mai 
încântat dintre toţi eră Ki-ki, care arăta la toată lumea firma, pe care 
eră zugrăvit un arap şi ziceă: «Ui-te colo Ki-ki». Apoi arătându-se pe 
sine ziceă iarăşi: «Şi aci tot Ki--ki». 

Cu toate că-i mergeă bine Simeon se mulțumia numai cu serviciile 
lui Ki-ki, socotind că dacă ar mări numărul servitorilor ar mări şi chel- 
tuiala. 

Marioara de şi plecase din sat cu groază, acum se obişnuise şi chiar 
îi eră dragă viaţa plină de muncă, pe care o duceau. Ea îngrijă de ru- 
făria de masă, supraveghând curăţenia şi buna ei rânduială. La ora 
mesei stătea la masa, ce eră lângă uşa dinspre bucătărie, ţinând so- 
coteala consumaţiunilor. Cât de fericită se simţia acum, văzând că poate 
folosi la ceva şi munca ei. Tatăl său o iubia aşa de mult... Ce nu-i 
aducea? Adeseori mătuşa Ana îl mustra, să nu mai facă cheltueli za- 
darnice. Mătuşa Ana erà tot voinică şi harnică ca totdeauna, cu toate 
că trecuse de 60 de ani. 

Ea eră mâna dreaptă în toate celea. Nimic nu-i scăpa din vedere; 
toate trebuiau să treacă prin mâna ei, astfel că nici o risipă nu se puteă 
face, iar curăţenia domnia pestre tot locul. 

Totul în casă mergea cum se poate mai bine, căci toţi munceau cu 
toată inima. Arapul se civilizase şi el. Marioara chiar izbuti să-l înveţe 
să citească binişor. Vioiciunea şi priceperea lui îl făceă să prindă tot 
ce i-se arăta, numai de vorbit nu puteă vorbi cum se cade. Dar tocmai 
limba lui stricată eră farmecul pentru muşterii birtului. 


(Va urma). ELENA C. MOISIL. 
(M. du Meynieu). 


Aniversarea de 70 ani a M. Sale Regelui Carol | 


La 7/20 Aprilie M. S. Regele Carol I a împlinit 70 de ani a 
vieţei Sale, fiind în al 43 an a domniei. Cu acest prilej nu 
numai poporul românesc l-a adus prinosul de recunoştinţă 
pentru domnia cea bună şi faptele măreţe la cari a condus 
Țara, ci şi Împărații şi Craii altor popoare l-au trimis felici- 
tările lor, iar puternicul Împărat al Germaniei a trimis chiar 
pe Moştenitorul Tronului Său, pe principele Friedrich Wil- 
helm al Prusiei, care a fost primit cu mare alai în capitala 
României. 

Dorim şi noi M. Sale Regelui traiu îndelungat pentru fe- 
ricirea neamului românesc. 

3 MAI 


Ziua de 3 Maiu este una din sărbătorile naţionale cele mai 
mari ale Românilor din Ardeal. În această zi, la anul 1848, 
s'au întrunit în mare adunare 40.000 de români dimpreună 
cu fruntaşii lor şi în cap cu mitropoliţii români, pe Câmpul 
Libertăţii de lângă Blaj, unde poporul român şi-a afirmat 
fiinţa şi dorinţele sale, cerând stăpânirii, pe lângă biserică şi. 
şcoală românească neatârnătoare, toate drepturile, de care se 
cuvine, după cinste şi adevăr, să se bucure fiecare om şi 
fiecare naţiune potrivit cu principiile libertăţii, egalităţii şi fră- 
tietății. 

Hotărârile sărbătoreşti ale marei adunări şi faptele vite- 
jeşti, săvârşite de popor sub conducătorii lor în luptele ce 
au urmat, au făcut să se îmbunătățească fntru câtva soarta 
Românilor şi în timp de 6l au propăşit. 

Cititorii noştri trebue să ştie că în această mare mişcare 
românească foarte mulţi elevi de licee au părăsit şcoala şi, 
potrivit cu instrucţiunile date de profesorii lor, s'au revărsat 
în tot Ardealul, îndemnând poporul să vină la Blaj, la me- 
morabila adunare, iar mai târziu luând parte în luptele cu 
arma în mână. Ce pildă mai frumoasă poate fi de cât, tu, 
tinere elev, să urmezi pe înaintaşii săi, şi să te înflăcărezi şi 
să lucrezi pentru înălţarea patriei şi a neamului din cari 
faci parte. 


ROATA DE TORS DE AUR 


— POVESTE SLAVĂ — 


In palatul prinţului erau adunaţi o mulţime de oameni. Toţi se pregăteau de 
război. Unii steteau la poartă şi se părea că aşteaptă pe cineva. Deodată 
se arată călăreţul, cu fecioara cea frumoasă ca o zi senină. «Vine», 
strigă mulţimea, de răsună palatul. Toţi îşi părăsiră lucrul şi alergară 
la poartă. Când întrară Dobromil cu Dobrunca în curtea palatului, toți 

strigară într'un glas: «Să trăiască princesa noastră! să trăiască prințul 
nostru!» Dobruncei i se părea că visează şi nu ştia, ce să creadă. 
«Dobromil, dar tu eşti prinţ?» întreabă ea uitându-se în faţa lui stră- 
lucitoare. — «Da, sunt prinţ şi tu nu te bucuri de asta?» — «Mie-mi 
e tot una, ori-cine ai fi, dar, spune-mi pentru ce mă amăgeşti ?» — «Eu 
nu te amăgesc, nu ţi-am făgăduit oare, că ţi se va împlini visul, dacă 
mă vei lua de bărbat?» 

Pe timpul acela, pentru ospeţe nu se făceau atâtea pregătiri, ca astăzi. 
Când se iubeau doi, şi se învoiau părinţii, căsătoria se făcea fără multe 
pregătiri. De aceea Dobromil în clipa aceea prezentă pe Dobrunca su- 
puşilor săi, iar aceştia întrară în sala cea mare, unde se ospătară veseli 
până noaptea târziu. A doua zi tânărul prinţ îşi luă ziua bună dela 
Dobrunca şi pleacă la război. 

Prinţesa umblă prin castel, ca un miel rătăcit... ea mai bucuros ar fi 
alergat prin pădure şi mai bucuros ar fi aşteptat reîntoarcerea bărba- 
tului ei în coliba singuratică, decât aici, unde îi eră frică, ca omului 
între străini. Frica ei însă n'a ţinut mult. Cu bunătatea şi drăgălăşenia 
ei, într'o jumătate de zi a câştigat iubirea tutulor. A doua zi trimise 
după mama ei, care veni aducându-i şi roata de tors. Atunci i-a trecut 
tot uritul. Dobrunca se gândea că mama ei va fi plăcut surprinsă, când 
va auzi, ce a ajuns fata ei. Mamă-sa însă era foarte bosumilată pentru 
“că ar fi dorit din toată inima, ca un astfel de noroc, să fi ajuns mai 
bine pe Zloboha. După câteva zile, ea zise cătră Dobrunca: «Stiu prea 
bine, draga mea, că soru-ta ţi-a făcut multă nedreptate... ei insă îi pare 


rău... iart'o şi tu şi ia-o la tine.» — «Asta aş face-o din toată inima, 
-dacă aş şti că ar veni la mine. Dacă vreai domnia-ta, atunci s'o aducem 
numai decât.» — «Bine, s'o aducem!» 


Prinţesa porunci să prindă caii la trăsură, se urcară apoi amândouă 
şi plecară la pădure. Când ajunseră la marginea pădurii se coboriră 
-din trăsură. Dobrunca porunci vizitiului să aştepte şi se duse cu mamă-sa 
la colibă. Când se apropiau de colibă deodată le iese înainte Zloboha, 
sărută pe fericita ei soră şi-i dori să aibă parte tot de bine. După aceea 
-o duseră în odaie. Abia trecu însă cu piciorul peste prag şi-o apucară 
amândouă, iar Zloboha o străpunse cu un cuţit, pe care-l avea la îndemână. 
Apoi i-au tăiat mânile şi picioarele, i-au scos ochii şi, astfel schilodită, 
au tărit-o în pădure. Ochii, picioarele şi mânile le-au luat nelegiuitele 
cu ele ca să le ducă în castel, temându-se că prinţul nu le va avea aşa 
de dragi, dacă nu va fi în casă ceva dela soţia lui. Zloboha se imbrăcă 
cu hainele Dobruncei şi ieşi cu mamă-sa din colibă. La marginea 
pădurii se urcară în trăsură şi plecară la castel, 

In castel nu băgă nime de seamă că Zloboha nu este doamna cea 


adevărată. Numai servitorilor li se părea, că domna lor era mai bună. 


la început. 

Sărmana Dobrunca nu erà încă moartă... după câteva ceasuri, iarăşi 
îşi veni în fire şi atunci simţi că o mână caldă îi netezeşte părul şi-i 
picură în gură nişte leacuri. Cine eră, ea nu ştia, pentru-că nu mai 
avea ochi. După-ce, pe încetul îşi aduse aminte de toate, începu a se 
plânge în contra crudei sale mame şi în potriva surorii ei sălbatice. 
«Taci şi nu te plânge,» şopti lângă ea o voce blândă. «Toate vor avea 
sfârşit norocos.» — «O, cum ar fi cu putinţă una ca asta, când eu 
n'am ochi, n'am picioare, nam mâni. Eu n'o să văd niciodată soarele 
cel frumos şi pădurea cea verde, niciodată nu voiu mai imbrăţişa pe 
Dobromil al meu, nici n'o să mai torc cămăşi pentru el. Ce ţi-am pă- 
cătuit ţie mamă rea şi ție soră şi mai rea, că m'aţi nenorocit ?» 

Bătrânul, care vorbise cu ea mai inainte, ieşi acum din peştera din 
apropiere şi strigă de trei ori. Numai decât veni la el un băiat în fugă 
şi-l întreabă ce doreşte? Bătrânul ii porunci să aştepte. In clipa urmă- 
toare aduse o roată de tors de aur şi-i zise: «Cu roata asta, du-te în 
oraş, la castelul prinţului. Te aşază undeva acolo şi dacă te întreabă 
cineva cât costă? spune-i: «doi ochi» şi n'o da decât aceluia, care iţi va 
aduce doi ochi.» După acea zise băiatului, să plece; iar el se întoarse 
la Dobrunca. 

Băiatul se duse în oraş, drept la palat, unde se aşeză cu roata lângă 
poartă, tocmai pe când se întorcea Zloboha cu mamă-sa dela plimbare. 

«Uite, mamă, strigă ea, ce roată minunată de tors! Cu asta aş putea 
toarce şi eu. Aşteaptă, să întreb dacă-i de vânzare.» Apoi se apropiă 


de băiat şi-l întreabă, cât costă. — «Doi ochi, doamnă !» — «Doi ochi?» 
— «Da.» — «Ciudat lucru, de ce tocmai doi ochi?» — «Asta n'o ştiu. 
Tata mi-a poruncit aşa, de aceea n'o vând pe bani!» — Zloboha se 


uită la roată şi cu cât se uită mai mult, cu atâta îi plăcea mai tare. 


Deodată îşi aduse aminte de ochii Dobruncei. «Vezi mamă, ca princesă 


e bine să am ceva, ce alţii n'au. Când va veni prinţul acasă. va vrea 
să-i torc, şi gândeşte-te,. ce frumos ar fi să torc la roata de aur. Noi 
păstrăm ochii Dobruncei, să-i dăm pe ăştia pentru roată, tot ne mai 
rămân picioarele şi mânile.» 7 

Mama ne mai gândindu-se, ca şi fata, se învoi. Zloboha aduse ochii 
surorii ei, şi-i dete pentru roata de aur. 

Băiatul fugi cu ochii la pădure şi după ce ajunse la peşteră îi dete 
bătrânului. Acesta se duse cu ei la Dobrunca, şi-i aşeză încetinel în 

gropile lor. Ea îşi căpătă vederea numai decât... Văzu înaintea ei un bă- 
trân, cu barba albă până la brâu. Îmbrăcămintea cea sură îi învălea cor- 
pul lui înalt dela cap până n picioare. Razele Hin urmă ale soarelui apunător 


cădeau pe faţa lui venerabilă şi prietinoasă şi o scăldau într'o strălu-" 


cire roşietică. Dobruncei i se părea că vede pe Dumnezeu inaintea ei. 
«Cum,» zise ea, «om sfânt ce eşti, voiu fi eu vre-odată în stare să-ţi 
răsplătesc atâta dragoste? O, dacă ţi-aş putea sărută mânile cel puţin !» 

«Tăcere,» — întrerupse bătrânul, — «şi aşteaptă toate în linişte.» — 
După acea bătrânul se depărtă şi aduse Dobruncei, pe o farfurie de 
lemn, poame gustoase şi le puse pe patul ei, făcut din frunze şi muşchiu 
bine mirositor. Apoi îi aduse fragi roşii şi intocmai ca o mamă bună în- 
griji de ea, şi-i dădu să beie apă dintr'un păhar de lemn. 

A doua zi de dimineaţă bătrânul iarăşi stetea înaintea peşterii şi strigă 
băiatul. După ce veni îi dete un fus de aur şi-i zise: 

«Cu fusul acesta să te duci iară la palatul prinţului şi să te aşezi la 
poartă. Dacă întreabă cineva cât costă ? răspunde-i: «Două picioare,» 
şi să nu dai fusul nimărui, decât când îţi va da două picioare». 

Băiatul plecă cu fusul. Bătrânul se intoarse în peşteră. Zloboha stătea 
la fereastră şi se uită în curte, tocmai când se ivi băiatul cu fusul. Ea 
îndată alergă la mamă-sa şi-i spuse: «mamă, vino numai decât să-ţi 
arăt, că iar a venit băiatul la poartă şi a adus un fus de aur.» Ele se 
duseră la poartă. «Cum vinzi fusul?» întrebă fata. «Pe două picioare, 
doamnă!» — «Două picioare?» — «Da!» — «Spune-mi, ce face tatăl tău 
cu ele?» — «Asta nu-ți pot spune, pentru-că eu niciodată nu întreb 
pe tata, cea ce face. Ce porunceşte el, fac, de aceea nu-ţi pot da fusul, 
decât pentru două picioare.» 

«Mamă dragă, dacă am eu roata de tors, “se cade să am şi fusul. 
Noi avem picioarele Dobruncei, ce ar fi să le dăm ăstea pentru fus, 
nouă tot ne rămân mânile.» 

-— «Fă, cum vreai tu,» zise mamă-sa. Zloboha aduse picioarele, şi 
le dete băiatului pentru fus. Apoi se intoarse veselă în castel, iar bă- 
iatul grăbi spre pădure. 


Ajuns la peşteră, el dete bătrânului picioarele şi plecă de acolo. Bă- 


trânul se duse cu picioarele în peşteră, luă o alifie, unse ranele Do- 
bruncei şi-i puse picioarele la loc. Ea vru să sară de pe aşternut, bă- 
trânul însă nu-i dete voie. «Sezi liniştită, până te vei face deplin sănă- 
toasă, atunci îți voiu da voie să te ridici!» Ea ascultă, pentru-că eră 
încredinţată că bătrânul îi vrea numai binele. 2 
A treia zi de dimineaţă, bătrânul chemă iarăşi pe băiat, îi dete un 
caier de aur şi-i zise: «du-te şi vinde şi caierul la palatul prințului. 

Când te va întreba cineva cât costă spune-i: «două mâni!» şi, cui 
îți dă două mâni, dă-i caierul.» 

După ce-a ajuns băiatul cu caierul la palat şi se aşeză la poartă, 
numai decât alergă la el Zloboha, care tocmai trecea cu mamă-sa prin 
curte, 

— «Ce costă caierul, băiete?» întrebă fata. «Două mâni, doamnă !» 

— «Ciudat lucru, că tu nu vinzi nimic pentru bani!» — «Nu pot 


“altfel, mărită Doamnă, decât, cum mi-s'a poruncit.» Zloboha stăti acum 


pe gânduri. Caierul eră foarte drăguţ... ea lar fi cumpărat prea bucuros 
pentru roată, ca să se mândrească cu el. Eră însă nedumerită, că trebuia 
să-i deie două mâni pentru el şi astfel nu-i mai rămânea nimic dela 
Dobrunca. 

«Spune-mi mamă,» zise ea, trebue să am eu ceva dela Dobrunca, ca 
să mă iubească prinţul, ca pe dânsa?» 

«Ei, răspunse mamă-sa, mai bine ar fi dacă ai ţinea ceva, eu, cel 
puțin, am auzit, că ăsta este un bun mijloc, de a-ţi păstra dragostea 
soţului. Din partea mea, fă tu, cum vreai.» 

Zloboha se gândi niţel, apoi amăgită de încrederea în frumuseţea ei, 
de deşertăciunea ei, şi orbită de lăcomia aurului se duse să aducă 
mânile şi le dete băiatului. Caierul în care străluceau firele mai fine 
decât mătasa şi care eră legat cu o panglică roşie, eră din aurul cel 
mai curat. Foarte veselă pentru o sculă atât de prețioasă, se duse şi o 
aşeză lângă roată şi fus. Mamă-sa, însă, clătină din cap şi eră foarte 
îngrijită de nebunia fetei. 

Intr'aceea băiatul ajunsese acasă şi cum a dat bătrânului mânile, se 
şi făcu nevăzut. Bătrânul se duse cu mânile la Dobrunca, îi unse rănile, 
ca'n ziua premergătoare şi îi puse mânile la loc. Cum a început să-şi 
mişte mânile, Dobrunca nu sa putut răbdă, să nu se scoale de pe 
aşternut. Deodată sări în sus, apoi căzu la picioarele bătrânului şi-i 
sărută mânile, cari i-au făcut atât de mare bine. ; 

— «Mii de mulțumiri, marele meu binefăcător !» strigă ea cu lacrimi 
de bucurie. «Stiu, că niciodată nu-ți voiu putea răsplăti; cere-mi însă, 
ce vreai, şi-ţi voiu împlini bucuroasă şi din toată inima.» 

«Nu cer nimic dela tine,» — răspunse bătrânul şi o ridică dela pământ. 
«Ce am făcut pentru tine, aş fi făcut pentru ori-cine altul. Asta-i datoria 
mea! Acum să nu pleci de-aici, până nu va veni cineva după tine. De 
mâncare să nu fi îngrijită, că o să-ţi trimit.» ; 

Dobrunca voia să-i mai vorbească, dar bătrânul se pierdù dinaintea 
ochilor ei şi ea nu la mai văzut. Apoi ieşi iute din peşteră, ca să vadă 
iară lumea şi făpturele lui Dumnezeu. Numai atunci înțelese ea, ce preț 
mare are sănătatea. Si s'a aruncat la pământ şi l'a sărutat... apoi in- 

cepu să sară şi să îmbrăţişeze brazii cei subţiri şi întindea cu dor 
braţele spre oraş. Poate că ar fi alergat într'acolo, dacă nu ar fi oprit-o 
vorbele bătrânului. 

In acelaş timp, la castel, se petreceau lucruri foarte ciudate: Oamenii 
spuneau, că prințul se întoarce dela războiu. Toţi se bucurau de sosirea 
Domnului lor cel bun, pentru-că de Doamna nu erau mulţămiţi. Zloboha 
şi mama ei, erau foarte îngrijate, ce are să fie. Prinţul sosi peste câteva 
zile. Zloboha îi alergă inainte cu faţă veselă ear el o strânse cu dragoste 
la pieptul său. Acum nu mai avea teamă, că va recunoaşte-o. 

S'a dat un prânz mare, fiindcă cu prinţul veniră mulţi oaspeţi, cari 
voiau să se odihnească şi să-şi petreacă câteva zile în voie bună. Zloboha,. 
care şedea lângă Dobromil, se uita şi nu-şi putea lua ochii dela el şi, 
se bucură c'a isbutit aşa de bine cu planul ei faţă de soru-sa. 

După-ce trecuse sărbătoarea, Dobromil intreabă pe soţia sa: «Spune-mi, 
cum ai petrecut vremea, scumpa mea? Ai tors, de bună seamă.» - 

«Ai gâcit,» răspunse ea prefăcându-se. «Dar roata mea cea veche de 
tors s'a stricat. A venit pe aici un băiat, dela care am cumpărat alta, 
de aur.» 

«Vino şi mi-o arată şi mie,» zise prinţul, apoi o luă de braţ, ieşiră. 
din sală şi se duseră în odaia, în care eră roata de tors şi i-o arătă. 
Lui Dobromil îi plăci roata. «Aşează-te la ea Dobruncă,» zise el, «şi 
toarce niţel.» 

Ea se puse numai decât la roată, apăsă cu piciorul scăriţa, ca să se- 
mişte roata, şi în clipa aceea răsună din roată: 

«Să nu crezi şiretei, stăpâne, aceasta-i mincinoasă şi fățarnică... ea 
n’a fost niciodată soția ta cea adevărată... pe soția ta a omorit-o ea- 
cu mâna ei.» 

Zloboha se opri ca lovită de trăsnet. Prinţul se speriă, se uită îm- 
prejur ca să vadă de unde vin aceste cuvinte. Nevăzând pe nimeni, 
porunci ca Zloboha să toarcă mai departe. Ea se supuse tremurând. 
Abia începu însă să se învârte roata a doua oară şi iarăşi răsună: 

«Stăpâne nu-i da crezare, ea-i înșelătoare şi fățarnică, ea a ucis 
pe sorioara ei şi a târit-o în pădure.» 

Zloboha, ca o smintită voi să plece dela roată, prinţul insă, care 
deodată recunosci de pe faţa ei, schimbată de spaimă, că dânsa nu 
este Dobrunca, o luă de mână, o sili să şadă, şi-i porunci cu asprime, 
să toarcă mai departe. Roata se mai învârti odată şi se auzi pentru a 
treia oară: ; 

«Încalică iute calul tău, stăpâne, şi aleargă departe în pădure... 
soția ta te așteaptă în peşteră şi te doreşte, te doreşte mereu.» 

Dobromil părăsi pe Zloboha cea blăstămată, trecù din odaie în curte 
şi porunci ca, într'o clipă, să pună şeaua pe calul cel mai iute. Slugile, 
înspăimântate de înfăţişarea îngrozită a Domnului lor, alergară să-i îm- 
plinească cât mai de grabă porunca. Îndată calul fù înaintea lui Dobromil 
şi cum i-a simţit pintenii, a sburat peste văi şi dealuri, de părea că 
nici nu atingea pământul. 

Când a ajuns prinţul în pădure, nu ştia unde să caute peştera. Mergea 
drept înainte. După-ce mai merse o bucată, deodată îi ieşi în cale o 
căprioară albă.. calul se speriă, sări la dreapta şi o luă prin tufiş până 
se opri în faţa unei stânci. Dobromil sări de pe cal, îl legă, de un copac 
cu gândul să caute pe Dobrunca în pădure. Se urcă mai întâi pe stâncă 
şi iată că vede sclipind ceva printre arbori. Curios să afle ce este, se 
urcă mai sus şi deodată ajunse înaintea unei peşteri. Ce bucurie! când 
întrând înlăuntru văzu pe iubita lui Dobrunca. Fericit că a găsit-o o 
îmbrăţişează şi o sărută şi după-ce se uită lung la faţa ei drăgălaşă, 
isbucni: «Unde mi-au fost ochii, că eu nu te-am putut deosebi, pe tine, 
ingerul meu, de sora ta cea afurisită !» 

«Ce şti de sora mea? Cine ţi-a descoperit ceva?» întreabă Dobrunca, 
care nu ştia nimic de roata de tors. Prinţul îi povesti acum toate şi ea 
„deasemenea, ce i sa întâmplat dela plecarea lui. «Din clipa, de când 
m'a părăsit bătrânul,» încheiă dânsa, «în fiecare zi un copil mic îmi aduce 
de mâncare.» 

Apoi se aşezară amândoi pe iarbă şi ea îi aduse poame pe o farfurie 
«de lemn. După-ce au mâncat şi şi-au povestit suferinţele, luară farfuria 
şi paharul de lemn şi se scoboriră de pe stâncă. Dobromil şi soţia în- 
călicară şi plecară ca vântul cătră casă. 

Oamenii îl aşteptau să-i spună ce s'a petrecut în lipsa lui, dar se 
uitau zăpăciţi unul la altul, când băgară de seamă, că stăpânul lor aduce 
cu sine, cum li se părea lor, pe aceeaşi femeie, pe care cu puţin mai inainte 
Duhul cel rău o ridicase în văzduh dimpreună cu mama ei. Prinţul, care 
băgase de seamă, ce-i zăpăcise, le istorisi pe»scurt întâmplarea cu soţia 
sa. Atunci toţi, întrun glas, strigară că sora cea păgână a meritat pe- 
deapsa, cu care a pedepsit-o Dumnezeu. 

Roata de aur s'a făcut nevăzută din clipa aceea, Dobrunca a scos 
iară pe a ei cea veche şi toarse cu hărnicie cămăşi pentru soţul ei iubit. 
In ţara intreagă nu avea nime aşa cămăşi fine şi nime nu eră aşa de 
fericit, ca prinţul Dobromil. 


(Fine). zi N. PETRA-PETRESCU. 

ROMÂN NEAOŞ. 


Român neaog, adică Român adevărat. În unele părți ale românimei 
se zice şi Român deaoș. Această vorbă e mai veche ca neaoș şi e for- 
mată din de şi aquși, pluralul cuvântului auş = strămoş, deci Român 
„deauși ar însemnă Român din moşi, strămoşi. Dar quș se trage din 
vorba latinească avus. Românii din Macedonia îl păstrează și astăzi. 
Românul casă se deosibeasă de străini îşi zicea că e Român de-auși, 
din bătrâni, de moși, strămoşi, şi niciodată nu zicea de un străin, spre 
„exemplu de un grec sau bulgar, că e de-auși, de-aoș adică neaoș. 

Si acest cuvânt, ca foarte multe altele, este o mărturie din cele mai 
vechi timpuri de existenţa. Românului pe pământul ocupat şi astăzi 
de neamul românesc. El arată un cult pentru strămoși și respectul 
pentru eel căruia i se cunoaşte neamul, care se trage din «viţă veche.» 

(Convorbiri literare) D. P. 


CUVÂNT PĂTRAT 


. O piesă de teatru cântată. 

. Mijloc de a trece peste un râu. 
. Pluralul unei plante parasite. 

. Întemeietorul statului rus. 

. Nume de bărbat. 

Zoe Schuster. 


GHICITOARE 


Să se unească aceste silabe ca să dea un proverb românesc. 
Dim. D. TomESCU. Liceul Sf. Sava, Bucureşti. 

PROBLEMĂ ÎN MOSAIC 


Din aceste opt bucăţi, aşezate potrivit, să se facă un pătrat. 
Deslegările în No. 17. MOŞ RADU- 


DESLEGARI 


Deslegarea Ghicitoarei dela pag. 312 este: Far, fer, fir, for, fur. 

Au deslegat bine din Bucureşti: Irina şi Margareta Cichi, Nicolae 
Albescu şi loan N. Diaconescu, — elevii ai liceului «Matei Basarab. Brăila : 
Marcel C. Lăwenton. Buzău : Alexandru N. Bucur — licean. Câmpulung ` 
Al. N. Gheocalescu — gimnasiu. Gargalâc: lonel I. Georgescu. Gârbovi 
(judeţul Ialomiţa) : Stefan D. Dumitrescu — elev. Focșani: Alexandrina 
Oravetz — liceu. Năsăud : Octaviu Moisil — gimnasiu. — P/oeşti : Dan 
Al. Andronescu -— liceu. 


REDACŢIEI 


Mihail A. Popescu. Primit. Se vor publică la timp. 

Ștefan D. Dumitrescu. Credem că ai primit toate numerile. — 

Am observat că unii cititori ne trimit - şarade, ghicitori, ş. a., făcute 
de alţii, publicate prin reviste, de unde le iau şi ni le trimit ca făcute 
de dânşii, iscălindu-le. Aceasta nu e nici frumos, nici cinstit. Sperăm 
că acest lucru nu se va mai întâmpla, căci altmintrelea le vom publică 
falşificările şi numele. Ne-am bucura foarte mult când cei ce se înde- 
letnicesc cu facerea de ghicitori, etc., ar crea dela sine astfel de lu- 
cruri frumoase şi petrecătoare. 


E 
E aa 


La Redacţia «AMICUL TINERIMEI» se găsesc de vânzare exem- 
plare complecte şi legate, anii II, III şi IV, fiecare cu preţul de Lei 4. 


Direcţiunea «AMICULUI TINERIMEI» roagă pe toţi iubitorii de 
buna îndreptare a tineretului nostru, cari doresc a colabora, să ne 
“trimită articole potrivite pentru tinerime, scrise într'o limbă ade- 
vărat populară şi pe înţelesul tuturor. 

Tot ce priveşte abonamentele, expediţia, ele se vor adresa Insti- 
tutului de arte grafice «MINERVA», Bucureşti, Bulevardul Acade- 
miei No. 3. Ce priveşte redacţia, articole, deslegări, etc. se va adresa 
D-lui I. MOISIL, Bucureşti, Strada Pietăţii No. 6. 

Tinerilor! Răspândiţi revista voastră cât puteţi mai mult! 


Păstraţi numerile spre a le lega la sfârşitul anului! 


Toate deslegările să se adreseze D-lui I. MOISIL, STRADA 
PIETĂŢII No. 6. 

Deslegările să se trimită în totdeauna pentru N-rul ce iasă la 
15 a lunei până la cel mult la 10 a lunei şi pentru numărul ce 
iasă la 1 a lunei până cel mult la 25 a lunei trecute. Cele sosite 
în urmă nu se vor mai publica. 


Manuscrisele se scriu pe o pagină, lăsând loc gol la dreapta. de 
“vreo două degete. 


Manuscrisele se trimit prin poştă nu ca scrisori ci sub bantă 
scriindu-se pe lângă adresă cuvântul: «MANUSCRIS». Ele coastă 
în lăuntrul ţării 5 bani fiecare 50 grame, iar din străinătate 10 
bani 50 grame. Dacă, pentru mai multă încredere, vreai să reco- 
mandezi manuscrisul, pentru «recomandare» se plăteşte deosebit 
25 bani. 


La orice comandă trebue să se trimeată banii ÎNAINTE, altmin- 
trelea nu se trimit exemplarele cerute. 


D— ĖĖĖ————Ů—————Á—— 


Nu uitaţi a vă procura 


CALENDARUL 


MINERVEI 


PE 1909 


„Cel mai frumos şi cel mai răspândit Calendar 
românesc. Splendide ilustraţii după pânzele celor 

mai mari pictori români, precum şi vederi după 

cele mai pitoreşti poziţii, ale României, pe lângă. 

un material literar inedit datorit celor mai distingi 

scriitori : 

A. Vlahuţă, G. Coşbuc, I. L. Caragiale, I. Slavici, M. Sadoveanu 
Octavian Goga, I. Adam, St. O. Iosif, I. Bârseanul, C. Sandu 
Aldea, Al. Tzigara-Samurcaş, I. Basarabescu, I. Scurtu, N. 


N. Beldiceanu, G. Silvan, C. Hodoş, Zaharie Bârsan, Natalia. 
Iosif, Caton Theodorian, Al. G. Doinaru. 


6 Suplimente artistice în culori şi de o valoare excepţională 


PRETUL: LEI 1.25 
Ediţie de Lux: Lei 2,— 


De vânzare la toate librăriile.- 


I. 9066. 


Anul al VI-lea No. 16 15 Maiu 1909 


-— N — - + 


REVISTA [Si 


îs 
Z pen'GRu 
iTi 


Si INSTITUTUL: 
SP DEBVA:| 


Numărul 20 bani. 


> INSTITUT DE ARTE 
„MINERVA GRAFICE ŞI EDITURA 


B-dul Academiei 4.— Edgar Quinet 3.—Bucureşti 


A APARUT: 


MAI TARE 


CA IUBIREA 


DE 


VASILE POP ` 


o 


PREŢUL : LEI 1.50 


De vânzare la toate librăriile din ţară 


Neru 16. -. : H15 Maiu 1909 i Anul VI, 


pt ed Să 
REVISTA PENTRU TINERIMEA. ŞCOLAR. 4 


sa CULTURA as a E H; 
MORALA, IUBIRE DE NEAM, ŞTIINŢA, - poe, 
ma MUNCA cs m h 


| ABONAMENTUL M 
În România .........Leis 
Afară de Romania. . . . Pret 5 


APARE DE 2 ORI PE LUNĂ SUB DIRECȚIA 
D-lui I. MOISIL. — Bucureşti 


ROBERT FULTON 


INVENTATORUL CORABIEI CU VAPOR 


(1767—1815) 


Pe frumoasa piață a Bisericei Noul-Ierusalim din Filadelfia, într’o 
dup'amează din vara anului 1785, un tânăr, cam de optsprezece ahi, 
să ocupa cu pictarea acestei biserici mărețe. 

Cufundat în lucrarea sa, nu băgà de seamă, că se apropiasă de dân- 
sul un alt tânăr care, curios, se uită pe furiş la picturile lui. 

«Minunată icoană», zise străinul cu o voce profundă, dupăce privise 
timp mai îndelungat la pictorul harnic și dibaciu. 

Spăriat şi oarecum necăjit, pictorul se întoarse şi văzând pe străin, 
începu să-şi strângă uneltele. 

«De te-am turburat, te rog de iertare» zise atunci străinul cu glas 
asa de prietinos şi îndatoritor, încât norii întunecaţi de pe faţa picto- 
rului se împrăştiară numai decât. 

«Dacă la întâia privire n'aș fi observat mâna de maiestru, nu te-aş 
fi mai supărat cu curiozitatea mea». 


PRI, 

«Eşti d-ta pictor, de-mi lauzi lucrul meu cu atâta convingere ?!» în- 
trebà celălalt. | 

«Ei, da, aşa mai mic. Numele meu este Ramsey, sunt mecanic. Nu- 
mai eri am sosit în oraşul acesta». 

N 

«0, d-le Ramsey, ce bucurie că pot face cunoștința d-tale !» strigă 
pictorul vesel și surprins, întinzându-i mâna. Deşi n'am avut încă onoarea 
și plăcerea a te cunoaşte în persoană, numele d-tale, — căci ai ştiut să. 
faci ca lumea să vorbească de d-ta, — îmi este cu atât mai cunoscut. 
Eu mă numesc Robert Fulton, de prezent desemnator și pictor». 

«Doamne! ce întâlnire minunată !» răspunse Ramsey plin de bucurie. 
Tocmai aşa mi se întâmplă şi mie: numele d-tale îl cunoşteam bine, dar 
persoana nu. Ce noroc că te întâlnesc! Dar, te rog nu te turbura în 
lucrul d-tale». 

«Chiar acuma era să întrerup lucrul», răspunse Fulton. Dacă'ţi per- 
mite timpul, să facem împreună o plimbare, ca să întărim mai bine 
cunoştinţa noastră». 

«Nici odată nu mi sa făcut o propunere mai plăcută, ca asta», zise 
Ramsey. 

Braţ la braţ, şi povestind veseli, plecară amândoi la plimbare. 

Vorbind despre multe, mai ales însă, despre artă și ştiinţă, după vrun 
ceas ajunseră la o grădină, în care întrară să-şi serbeze prietenia la 
un pahar cu vin. Prietenia lor deveni aşa de cordială, încât ceremo- 


niosul «d-ta», se schimbă în curând cu familiarul «tu». 


«Despre talentul tău ca desemnator şi pictor», începu Ramsey,—<am 
auzit destule, dar n'am citit nimic mai de aproape despre trecutul tău 
şi alte amănunte din viaţa ta. Ai bunătate povesteşte-mi deci viaţa ta. 

«Cu plăcere», zise Fulton. «Dacă însă crezi că o să auzi ceva deosebit 
de interesant, ceva care să-ţi încoarde atenţia, atunci te-ai înşela foarte 
mult». Si apoi începu: «Eu m'am născut în Little-Britain, un oraş mic 
din ocolul Lancaster în Pennsylvania, în anul 1767. 'Tinereţele mi-au 
fost înourate, fiindcă părinţii mei au fost oameni foarte săraci, şi pe 
lângă asta tatăl meu muri, când trecusem abia de doi ani. După lo- 
vitura aceasta aspră a sorții, mie şi bunei mele mame, care, mulţumită 
Cerului, mai trăeşte încă, ni-a mers mai rău, ca mai nainte. Uneori 
trebuia să suferim lipsurile cele mai amare, deși eu ajutam mamei din 
toate puterile mele la munca ei slab plătită. In astfel de împrejurări, 
se înţelege că, n'a putut fi vorbă, ca eu să cercetez regulat vre-o şcoală. 
Abia am putut învăţa a citi şi scri, şi şi aceasta prin silinţa mea pro- 
prie, când am ajuns la vârsta, la care copiii încetează de a cerceta 
școala. Cu o pregătire aşa de slabă ma dat ca ucenic la un aurar: 
Acesta era un om vrednic, pe care îndată începui a-l iubi din toată 

inima. Ca să-i fac bucurie, mă străduiam în tot chipul, și am şi reuşit. 
Dar numai acum înţelegeam eu, ce dureros este să fii aşa prost, cum 
eram eu. De aceea orice clipă, când n'aveam de lucru, o folosiam cu 
citirea de cărţi bune, cu studierea de orice lucruri folositoare ca să-mi 
lărgesce cunoştinţele şi să cáştig ceeace am pierdut în tinereţe. Cu -o 
plăcere deosebită m'am pus pe desemn, dar tot așa bucuros mă ocupam 
şi cu mecanica. Aceasta n'a scăpat din vederea binevoitorului meu patron, 
de aceea el însuşi ma- sfătuit să mă -dedic cu totul desemnului şi pic- 
turei. Aşa am şi făcut, pentrucă simţeam în mine, că profesiunea, 
la care mă destinase mama mea nu mă va putea ferici. M'am dat deci 
cu toată dragostea și sârguinţa nouei mele profesiuni şi în curând am 
ajuns aşa de departe, că din toate părţile primeam oferte bine plătite. 
Ce fericit eram, că acuma puni să iau pe mama la mine şi să-i promit 
o viață fără de griji!» 


«Totuşi munca și străduințele mele nu le-am folosit numai pentru ` 


pictură. Má îndeletniceam și cu mecanica care îmi plăcea cu atât mai 
mult, cu cât mă aprofundam în învățăturile ei. Cu deosebire mă însu- 
fleţisem. de minunatele invenții ale lui James Watt. Din timpul acela 
mă ocup cu pictura numai pentru ca să-mi câştig pânea de toate zi- 
lele : inima mea întreagă însă este pentru mecanică. Inchipueşte-ţi ca 
ziua-noaptea, neîntrerupt mă purta- gândul, dacă puterea vaporilor, 
căreia Watt i-a deschis un drum atât de frumos şi folositor, nu sar 
putea folosi şi spre alte scopuri ?» 

« Asta s'ar putea, fără îndoială» — zise Ramsey cu seriozitate. «Dacă tu 
ai astfel de gânduri, atunci te-aşi sfătui să vii cu mine la Londra, pen- 
trucă Filadelfia nu este locul, unde să pot face cu isbândă studii în 
ştiinţa mecanicei. Vino, dacă gândeşti serios să calci pe urmele lui 
Watt, vino cu mine la Londra. Eu mai stau în Filadela numai câteva zile». 

«Ai dreptate... Viu cu tine», zise Fulton cu bucurie, după ce se gândi 
puţin. «De mama am îngrijit deocamdată. In Londra voiu câștiga ĉu 
pictura atâta cât să pot trăi şi-mi voiu rezerva atâta timp ca să mă 
ocup cu studiu meu de predilecție». i 


II 


Ajuns în capitala Angliei Fulton intră mai întâi în atelierul artistic | 


al renumitului pictor West, unde cu penelul său de pictor câştigă fru- 
moase parale, din cari o parte însemnată bunul fiu o trimetea mamei 
rămase în America. Dar în curând părăsi cu totul pictura și se dedică 
“un zel de necrezut, numai studiului mecanicei și al ştiinţelor naturale. 

«Eu sunt de părere», zise într'una din zile lui Ramsey, cu care se 
întâlnea mai adeseori, «că maşina de vapor, inventată de Watt, se 


<- ~- Cina pase i ae o i e A pi. > i sa mi met 

poate îmbunătăţi foarte mult și că puterea vaporilor se va putea folosi 
pentru o mişcare mai repede şi mai sigură a corăbiilor». 

«Doamne, iară se mișcă şi fierbe spiritul inventiv în tine», — zise prie- 
tenul zâmbind». Ei, înainte! Poate că isbutești şi tu ca Watt, să vor- 
bească lumea întreagă de tine. Dar, vezi, nu scormoni prea mult astfel 
de lucruri, fă-ți răgaz şi odihneşte-te cel puţin noaptea, ca să nu-ți rui- 
nezi sănătatea. Drept să-ţi spun nu-mi pari aşa de sănătos, ca mai 
înainte. Ori poate ai vre-o supărare tainică ?» 

«Ai ghicit», mărturisi Fulton, a cărui față în timpul din-urmă o brăz- 
daseră mai multe crețe de griji. «Trăind numai pentru studiu, au tre- 
cut luni de zile de când nam mai câștigat nimic. Economiile mi se 
sfârşesc şi nu mai ştiu, cum să le pun la loc, pentrucă cu pictura nu 
mă pot ferici. West mi-a luat în nume de rău că am plecat dela el. 
Mă tem că nu voi putea sta mult în Londra». 

„«Şi ce vrei să, faci? 

«Am de gând să plec la Paris. Americanul Jevel Barlow, care lo- 
cuește acolo, m'a invitat să iau parte la aranjarea unei panorame mari, 
asigurându-mi o bună plată. Silit de împrejurări, mă gândesc să primesc 
oferta, deşi este cu totul împotriva planurilor mele de predilecție, şi 
mă abate dela ocupaţia mea cea mai plăcută». 

Ramsey n'a vrut şi nu putea să-l contrazică, dar îl durea inima, că 
trebue să se despartă de prietenul său. 

Ajuns la Paris, Fulton începu numai decât cu pictarea panoramei. Ne 
mai fiind acum strimtorat de grijile vieţei, pe lângă ocupaţia asta, să 
îndeletnicea iarăşi cu mult zel şi stăruinţă de studiile sale. Contactul 
cu ingineri distinși, îl încuraja în năzuinţele sale. Astfel petrecu mai 
mulţi ani şi deveni tot mai matur și mai serios pentru ţânta, ce şi-a pus-o. 

Deşi se terminase de mult războiul, ce l'a purtat America pentru a 
scăpa de domnia 'engleză și tânăra republică îşi căpătase libertatea şi 
independenţa, totuşi Anglia n'a încetat de a'și arăta, la fiecare ocazie, 
puterea ei pe mare. Situaţia asta neplăcută a patriei sale îl întrista 
foarte mult. Boldul de invenţie, care dormita în el, se deşteptă cu toată 
puterea şi energia. El se gândea la fel de fel de mijloace, cum ar putea 
ajuta patriei sale, de a se apăra contra Angliei şi a-şi apăra şi susţinea 
drepturile pe mare, cu mai multă isbândă, ca până acum. 

„Spre scopul acesta studiă cele mai bune scrieri, despre explozive și 
materiile nimicitoare, despre arta navigaţiunei și despre războaele pe 
mare, făcu nenumărate experienţe, cu o stăruinţă de fier, până crezu 
că a găsit ceeace căutase. 

Era la anul 1799. Republica Franţei, cu Napoleon ca prim consul 
în frunte, purta război înverşunat cu Anglia. 

«Să dau Franţei mijloacele, ca să nimicească pe duşmanul ei, care 
este și dușmanul patriei mele» îşi propuse Fulton. 

Rezultatele studiilor sale le desemnase în toate amănuntele. Cu acestea 
să duse la un membru al guvernului francez şi-i împărtăși 1) că a des- 
coperit o bombă, care aruncată în apele vrăşmaşe, explodează şi orice 
corabie: care va fi atinsă, va fi aruncată în aer, 2) că a descoperit o 
corabie, care se cufundă ca un peşte în apă, aici se poate cârmui şi 
înoată mai departe, şi îndreptată apoi sub corăbiile de războiu duşmane, 
le poate uşor nimici cu materiile explozibile. 

Francezul examină desemnurile multă vreme, dar cu îndoială. 

«In ce priveşte bomba», zise el, «sar putea face încercări. Dar cu 
corabia submarină nu vei avea noroc, Asta este o idee fixă a D-Tale, în 
practica neexecutabilă, oricât de frumos pare pe hârtie. Cum să se miște 
o corabie sub apă? Asta nu-şi poate închipui nimeni. Ea nu se va 
cufunda până la fundul mării, sau cufundată odată, ea nu va mai ieşi 
afară. Cu executarea unor planuri atât de îndrăzneţe nu se poate ocupa 
nimeni din partea guvernului. Dacă însă d-ta le vei executa şi vei veni 
în urmă la noi, în cazul acesta ar decide o comisie de experţi ce va- 
loare are descoperirea d-tale». 

În urma sfatului acestuia, Fulton se puse pe lucru adunându-şi toţi 
bănişorii şi sprijinit de prietini tepe iii isbuti să construiască co- 
rabia sub-marină. , j 

Întro zi senină, şi liniştită în portul Havre erà o mişcare foarte 
agitată. Sute de curioşi veniră aici, ca să vadă ciudata corabie pe care 
o construise Fulton şi care acuma stătea în port gata să plece pe sub 


apa, după ce fusese esaminată mai întâi de o comisie a guvernului . 


dar cu multă neîncredere. 


Când sosi clipa hotărâtoare, Fulton cu câţiva oameni îndrăzneţ in- + 


trară în pântecile corăbiei, care aveă formă de peşte. Câteva minute 
pe urmă corabia începu a se cufunda, până se făci cu totul nevăzută 
sub apă, ca să-și înceapă apoi călătoria propusă până la Brest. 

«Dumnezeu să vă ajute, — dar nimeni nu o să te mai vadă!» iz- 
bucniră strigăte de durere din piepturile asistenţilor îngrijaţi. 


Dar cum a fost construită corabia asta, de a putut îndrăzni inven- | 


tatorul ei să întreprindă o călătorie aşa de periculoasă ? 

Nu ne putem ocupa aici în amănunţimile ei. Atâta se poate spune 
numai, că a fost construită din lemn, jur împrejur învălită în aramă. 
Ca să se scufunde până la adâncimea necesară, un spaţiu bine închis s'a 
umplut cu o cantitate corespunzătoare de apă. Când se slobozea apa din 

* spaţiul acesta corabia se ridica iarăși de-asu;: 1 uj.ci. Mânarea corăbiei se 
făcea cu ajutorul a două şuruburi orizontale, mişeate,.cu mâna, de oameni. 


ip 

"Toată lumea credea că inventatorul este perdut pentru totdeauna. 
Ce mare a fost însă mirarea tuturor, când sosi vestea din Brest, că 
corabia cu îndrăsneţii ei călători a ajuns bine acolo și că 'a ieşit din 
apă nevătămată ? Toţi au început să laude pe Fulton, chiar şi comisia 
guvernului și-a arătat recunoştinţa ei. De-ocamdată însă a rămas la atâta. 


Comisia a vrut să meargă la sigur. De aceea puse întrebarea: este cu 


putinţă să arunce în aer o corabie cu ajutorul corăbiei scufundătoare 
şi a torpilei? Spre scopul acesta puse la dispoziţia inventatorului o 
corabie veche, stricată, care se afla în portul din Brest. 

Fultor numai decât sa apucat să dovedească şi lucrul acesta. Cu 
ajutorul corăbiei scufundătoare aşeză bomba, sau torpila, sub corabia 
cea veche, întrun timp așa de scurt, cum n'ar fi crezut nimeni. Apoi 
răsună un bubuit îngrozitor şi corabia cea veche zbură în aer, prefă- 
cută în mii de bucăţi. 

Un strigăt de bucurie ieși din gurile miilor de privitori, cari să adu- 
naseră pe țărm. «Ce invenţie măreaţă şi înfricoşată! La aceasta nu 
poate resista nici o corabie duşmană. Tot respectul dinaintea lui Fulton ! 
Aceste şi alte asemeni strigăte de admirare și recunoştinţă se auziau 
din toate părţile. 

" Laudă şi -recunoştinţă i-a dat și comisia guvernului. Durere însă, că 
aci sa mărginit totul. : 

«Este foarte bine», declarară înțelepții domni lui Fulton, care nu 


„credea urechilor, «este foarte bine că ai aruncat în aer corabia cea veche, 


isbânda asta ţi-o recunoaștem pe deplin. Trebue însă să luăm în con- 
siderare, că corabia nimicită a fost veche, stricată. Apoi stătea nemiş- 
cată, astfel că a fost de tot uşor să intri cu seufundătorul dedesubtul 


ei şi să aşezi bomba. Cu totul altmintrea ar ieşi lucru, când ar fi vorba. 


să te apropii de o corabie mare de războiu, fiind în mișcare răpede.» 
«Torpilei mele nu i-se poate împotrivi,. şi de ea nu poate scăpa 


nici o corabie, meargă ea cât de iute şi fie cât de puternică, fù răs- _ 


punsul hotărât al lui Fulton. «Pe cea dintâiu corabie de războiu en- 
gleză, care sar apropia de port, voiu arunca-o în aer şi prin asta voiu 
dovedi, de ce mare însemnătate este invenţiunea mea!» 

Din nefericire nu sa ivit corabia duşmână, pe care o aştepta Ful- 
ton. În curând lumea uită și invenţia și pe inventator. Însuşi Napo- 
leon, căruia de alteum nimic nu-i scăpa din vedere, ce i-se- părea de 
importanţă pentru război, n'a luat nici o notă de invenţia lui Fulton. 

Aceeași experienţă tristă ca Fulton au trebuit să o facă mulţi alţi 
oameni mari şi geniali, a căror roade spirituale noi le gustăm şi ad- 


mirăm astăzi. După ce şi-au jertfit averea şi sângele pentru ideile lor,, 


pentru ajungerea scopurilor înalte şi de obşte folositoare, drept răsplată 

s'au ales cu lipsuri şi mizerie şi mulţi chiar cu un sfârşit trist. Numai 
mai târziu urmașii şi-au adus aminte de ei, le-au făcut onoruri şi le-au 
ridicat monumente drept semn a dragostei şi recunoştinţei. 


t 
(Va urma.) N. PErTRA-PETRESCOU. 


Neascultarea și lăcomia 
Mănâncă omului omenia. 

lată o istorie, care sar puteă crede închipuită, pentru ca 
să servească de lscție copiilor, cari sunt lipsiţi de cumpătare 
şi care cu toate acestea este pe deplin adevărată. 

Într'o Duminecă din toamna trecută D- şi D-na N... ieşiseră 
la plimbare- pe la ora trei după amiazi. Doreau să cineze în 
oraş şi aveau de gând, ca să facă mai întâi câteva vizite. Ei 
lăsară pe cei doi copii al lor, Paul şi Andrei, unul de zece 
ani, celălat de nouă, sub supravegherea servitsarei lor Caterina, 
care astfel se găsea lipsită de ziua ei de libertate, ceeace o 
necăjiă mult, dar nu zise nimic. 

— Caterino, îi zise Paul, când fură singuri, tu poţi să te 
duci la plimbare, dacă voeşti, îţi promit, că vom fi cuminţi, 
ne vom jucă în sufragerie ; dar să te întorci la şase ore, pentru 
ca sa ne dai să mâncăm. 

Fata, care mureă de dorul de a se plimbă, se lăsă con- 
vinsă. Dar de oarăce ea ştiă, că cei doi copii, erau prea 
lacomi, avù grija ca să pună cheea cămării în búzunarii şor- 
țului ei, şi după aceea eşi. A ; 

— Ce facem acum? întrebă Andrei. 

— Să ne jucăm de-a pituluşui, zise Paul. 

— Ah! acesta este plictisitor în doi. Imi place mai bine să 
mâncăm. 

— Nu este decât o pedecă, că servitoarea a luat cheia 
cămării. : 

— Bine! cum par'că noi n'am putea să ne coborâm prin 

fereastră în cămară !... Găsim acolo: portocale, zahăr şi butoiul 
cu must, căruia i-a dat cep ieri... Vom face o salată de por- 
tocale şi nimeni nu va şti nimic. 

Lui Paul, care eră mai cuminte, îi fù cam greu de à se 
hotărî, dar în fine se învoi şi amândoi scoborâră în cămară. 

— Scoate cepul butoiului, — zise Andrei, până mă voiu 
căţâra pe cele rafturi, pentru ca să iau una din căpăţânile 
de zahăr, pe cea mai mică, pentru ca să nu se poată da ceva 
de bănuit. 

Amândoi se puseră la lucru' în acelaş timp, Andrei se câ- 
țărase pe rafturi şi capul său atingeă aproape tavanul, când 
deodată Paul îl chemă în ajutorul său: 

— Vino repede! îi strigă Paul, întorcând robinetul, mi-a 
sărit şi nu pot să-l mai găsesc. 

— Astupă canaua cu degetele tale. 

— Tocmai asta fac şi eu dar îmi este cu neputinţă. Gră- 
beşte-te, căci mustul a curs până la ușă, strigă Paul speriat... 
Ah! uite, sări de ridică cepul după butoiul de magiun, care 
este aşezat în picioare în unghieţul de colo al cămărei... 

Dar nenorocire, doagele crăpară sub greutatea lui Andrei, 
din care cauză sărmanul copil căzu în magiun (chisăliţă) până 
la bărbie. 

In zadar se zbătu, ca să iasă din această cursă, căci îi fu 
cu neputinţă să iasă fără ajutorul cuiva. Spaima cuprinse pe 
cei doi fraţi, la ale căror strigăte vecinii alergară, trecătorii se 
opriră la uşă, loviră în poartă, dar ea nu se deschise, fiindcă 
cei doi copii nu puteau da la o parte zăvorul, dar nici nu se 
puteau urni din locurile lor. 

Atunci fù chemat un lăcătuş, care deschise poarta. Lumină 
pătrunzând în lăuntru, arată privirilor tutulor pe cei doi fraţi, 
legaţi ca cu clei şi care nu se puteau mişca de loc: ” / 

Inchipuiţi-vă hohotele de râs, ce pricinui această ciudată 
privelişte, bătăile de joc şi glumele, care începură să cază 
asupra lacomilor copii. 

Andrei, până când nu-l scoaseră din baia sa de magiun, 
n'aveă de loc o figură omenească. 

Paul, fiindcă gazurile din must îl ameţise, abia se mai puteă 
ține pe picioare. Pentru a pune colac pe pupăză, tocmai 
atunci sosiră D-1 şi D-na N..., când copii lor erau de râsul 
mahalalei întregi. 

Mâhnirea lor fù foarte mare, dar ei se mângâiară, gândin- 
dindu-se, că această straşnică lecţie le va fi învățătură pentru 
toată viaţa lor. 


(Traducere). Dum. D. TOMESCU 


DE LA TULCEA LA BRAŞOV 


Excursiunea societăţii «Mihail Cogălniceanu» a elevilor liceului 
«Principele Carol» din Tulcea - 


„„„In dimineaţa zilei de 27 Iunie, întro Vinere, lăsam în urmă oraşul 
nostru Tulcea. | 

Eram vre-o treizeci de membri ai societății «Mihail Cogălniceanu». 

Liberi de grija unui an întreg de şcoală, care de abia se isprăvise, 
toţi eram cu sufletul plin de bucurie. Cerul, care la plecare era limpede, 
începea să se întunece. Din spre apus se ridicau nori negri, cari mânaţi 
de un vânt puternic se apropiau cu o iuţeală uimitoare, iuţeală în parte 
aparentă, căci nu tocmai încet ne apropiam şi noi de dânşii. O bură 
deasă şi rece ne făcu să ne coborăm de pe copertă în cabinele vaporului, 
cu care mergeam în susul Dunării. 

Când ajunserăm la Galaţi ploaia, care devenise torențială şi ţinuse 
până la oprirea (acostarea) vaporului, încetă ca prin farmec. Acest lucru 
îl luarăm drept bun augur pentru excursiunea noastră. 

Două zile, cât am stat aci, în aşteptarea unui răspuns la cererea fă- 
cuiă pentru reducerea taxei pe căile ferate române, am fost găzduiţi 
la Şcoala Normală. In acest timp puturăm cerceta bine cel mai mare 
port dunărean al României. 

Intre instituţiile, ce am vizitat sunt: 

Scoala Normală, o școală model din toate punctele de vedere. Aşe- 
zată lângă cazarmă de marină, Ţiglina, afară de oraş, de a cărui zgomot 
supărător e îndepărtată, mai are plăcutul de a fi de trei părţi încon- 

* 


370 amicii, îtiinbiint 


jurată de plantaţii. Clădirea e mare, frumoasă şi potrivită tuturor cerin- 
ţilor unei bune şcoli şi unui bun internat. Clasele şi dormitoarele mari, 
cu o bae sistematică, sală de gimnastică, laborator de chimie, un mic 
muzeu zoologic şi toate cele necesare. 

Liceul «V. Alexandri», instalat într'o frumoasă clădire, are norocul 
de a fi înzestrat cu o mare bibliotecă, (biblioteca «Vasile Ureche») şi cu 
un interesant muzeu de o mare valoare. 

Docurile ne fac să întrevedem până unde a ajuns technica modernă. 
Docurile sunt adică nişte basine mari de apă, încunjurate de cheiuri 
(nişte ridicături construite din piatră sau lemn pentru a împedeca inun- 
daţiile râurilor sau chiar a apelor de mare). In aceste docuri, ce se fac 
în porturi, intră corăbiile spre a le descărca sau încărca cu mărfuri, 
cereale, ş. a. Magazii mari, unde se depun mărfurile ş. a. sunt clădite 
pe marginea docurilor. Porturile Galaţilor şi ale Brăilei sunt înzestrate 
cu docuri sistematice, cari înlesnesc comereiul de import şi export şi 
au costat 23 milioane lei. Docurile sunt în legătură cu Dunărea printr'o 
gură sau canal. Adâncimea lor este de 6 metrii. Magaziile cu silosuri, 
sunt înzestrate cu maşinării perfecţionate şi pot încărca şi descărca, în 
mod automat, grânele din vasele plutitoare și vagoane. Grânele sunt 
păstrate în aceste magazii ca în nişte puțuri (silosuri) înalte de 17 metri. 
Odată, cu inmagazinarea sunt şi vânturate şi cântărite în mod automat. 

Arsenalul marinei. In atelierele de lemnărie și de ferărie se lucrează 
lucrurile trebuitoare vaselor şi se fac reparaţii mici. -Aci vizităm un torpilor 
(vas ce poartă torpilele) şi docurile plutitoare adică niște barace (case) 
colosale în care pot intra vasele unul câte unul spre a le curăţi şi repara. 

Din fugă trecem pe lângă modesta «Vila lui Cuza», palatul admi- 
nistrativ adică prefectura, grădina publică, pe lângă noua catedrală în 
construcţie. 

Intrăm în câteva biserici şi prin aceasta vizitarăm tot ce ne putea 
interesa în acest oraş. 

Duminică noaptea, trenul accelerat ne ducea în mersu-i ameţitor, 
prin câmpia Călmățuiului şi Buzăului. 

La 4 ore dimineaţa, Luni, ne coborâm pe peronul frumoasei gări din 
Ploești şi după ce mai dormităm vre-un ceas prin sălile ei, pornim 
apoi prin oraş. 

O deosebită impresie ne face splendidul bulevard, cu castanii lui 
uniformi, cu monumentul Vânătorilor, ridicat spre amintirea soldaţilor 
căzuţi în războiul neatârnărei; cu palatele lui frumoase, între care deo- 
sibeşti «liceul Sf. Petru și Pavel», unul dintre cele mai mari şi mai 
îngrijite din ţară. O placă de marmoră ne spune, că aci a fost găzduit 
M. S. Regele în 1895, cu ocazia manevrelor regale. 

De asemenea se deosibesc prin artistica lor pictură cele două biserici 
din mijlocul Ploeștilor. 

Orașul ne prezintă ceva nou. Nu e acea mulţime ciudată de colori, 
ce împestriţează orașele dobrogene. Albul străluceşte în toată puterea 
lui. Nici acea babilonie de limbi ce caracterizează orașele dobrogene. 
O singură limbă răsună peste tot: limba românească. Aci suntem în 
regiunea pomilor roditori: fructele sunt foarte eftine. Multă bucurie 
producem unui tulcean, farmacist acolo, care nu mai știe ce să ne dea 
și cum să ne mulţumească pe toţi. ` 

Incă înainte de amiază ne. suim din nou în vagoane. La marginea 
orașului trecem pe lângă câteva rafinării de petrol. Am intrat în regiunea 
dealurilor. Aceste se întind mai întâi în partea de nord a liniei ferate. 
In curând însă calea ferată face pe nesimţite un ocol spre nord. Aceasta 
ne-o dovedeşte faptul că acum dealurile se întind de ambele părţi ale 
liniei şi formează o vale largă, care merge îngustându-se pe măsură ce 
înaintăm. Aceasta e gura vdei Prahovei. In curând ne întâlnim cu apa 
ei tulbure, împărţită în larga-i albie. Primele sonde se zăresc în depăr- 
tare, dovedind bogăția internă a pământului. Ele se înmulţesc cu cât 
înaintăm, ajungând maximul la Câmpina. Dealurile au devenit mai mari. 
Ele sunt acoperite cu livezi întinse. Trecem pe lângă marele şi frumosul 
sat Breaza, renumit pentru livezile sale şi pentru măestria brezencelor 
în țesutul pânzelor şi al costumelor naţionale. Intâlnim numeroase poduri 
peste râul Prahovei, care se ţine când de o parte când de alta a văei, 
care s'a îngustat mult. i 

Trecând Comarnicul, cu renumita-i fabrică de ciment, valea devine 
foarte îngustă, dealurile foarte înalte, livezile dispar, păduri mari acopăr 
aceste dealuri, ce devin din ce în ce mai prăpăstioase. Trenul începe a 
sufla din greu, străbatem două tunele, bradul începe a-şi face apariţia, 
am intrat în regiunea munţilor. Carpaţii îşi ridică în faţa noastră pis: 
curile goale pe cari le ating norii albicioși. 

Câteva fabrici, apoi o mulţime de vile şi un şuerat răguşit ne spune 
Cam ajuns la Sinaia, încântătoarea reşedinţă de vară a familiei regale. 

Nu stăm mult pe gânduri, ci pornim, după ce ne uşurăm de paltoa- 
nele şi de toate sarcinele pe care le lăsăm în clădirea, poliţiei, în 
cutreerarea Sinaei. Zadarnică ar fi încercarea mea de a descrie impresia 
ce ne-a făcut acest colţ încântător al pământului, unde mâna omenească 
a făcut pe niște coaste rapoase şi sălbatice, acoperite cu păduri seculare, 
alee, grădini și clădiri minunate. Dar adevăratul farmec al acestui colţ 
constă în aceea, că natura a rămas tot suverană. Trecem prin curtea 
palatelor Peleşului și a Pelişorului și ne înfundăm pe aleele albe în 
pădurea de brazi. Urcăm din greu mergând spre S-ta Ana, După ce ne 

destătăm mai mult timp pe aleele frumoase ajungem la un isvor, de 
unde coasta e aproape dreaptă, încât urcăm pe mâni, până dăm de un 
mie platou, deasupra căruia se ridică un perete înalt de stâncă şi de 
unde priveliştea este nespus de minunată. Aci e S-ta Ana. Scoborâșul 
nu e mai puţin greu. Trecem pe la «Cuibul Prințesei», unde avem fbri- 
cirea să salutăm pe A. S. R. Principele Ferdinand. De aci apoi o luăm 
la Mănăstire. 

Mânăstirea Sinaia cea veche e afumată şi în parte nimicită din cauza 
unui foc din ultimii ani. In biserica care a rămas neatinsă, vedem picturi 
de pe la sfârşitul secolului al XVII. După cum aflăm de pe frontis- 
piciul de deasupra uşii de intrare, pe care ni-l tălmăceşte un călugăr, 
această mănăstire a fost zidită în 1695 de învățatul spătar M. Canta- 
. cuzino, fratele Stolnicului Const. Cantacuzino. Mihai Cantacuzino, spă- 

tarul lui Brâncoveanu învățase în străinătate, cunoştea bine geografia 
şi arhitectura. El întemeia în Bucureşti Spitalul Colţii şi mai multe mă- 
năstiri între care şi Sinaia. 

„EL muri la 1716. 

Stolnicul Constantin Cantacuzino studiase la Roma, trăise la Viena. 
Veneţia și. Varşovia şi cunoştea bine limbile latină, grecească şi italiană. 
In urmă fu consilierul lui Domnului Constantin Brâncoveanu. 

Mânăstirea cea nouă, cu crucea poleită cu aur, se deosibește prin 
bogăţia şi minunata sa pictură. 

Un mare interes ne-a pricinuit muzeul instalat în micile încăperi, ce 
au servit MM. LL. Regale ca locuinţe în timpul verei, înainte de a se 
clădi castelul Peleş. Ca dovezi neşterse despre acest fapt sunt deosebite 
schiţe făcute de M.. S. Regina pe pereţii unei camere, în timpul 
verilor petrecute aci. Sunt peste patruzeci de figuri ale oamenilor în- 
semnaţi români ce au trecui pe aici. Sunt şi multe grupuri, care repre- 
zintă evenimente din acel timp. Aceşti pereţi sunt în întregime acoperiţi 
cu o tablă de sticlă, pentru ca să se păstreze desemnele pentru totdeauna. 

In micul muzeu, pe lângă lucruri vechi, cărţi, unelte, se găsesc tot 
felul de costume şi ţesături ţărăneşti precum și ouă de Paști, văpsite 
cu. diferite desemne țărănești» de artistele ţărance române. 

Inserase când părăseam pe jos Sinaia. 

Nimic nu poate fi mai plăcut decât un astfel de drum, făcut chiar 
la poalele munţilor, ce ni se înfăţişeau într'un mod foarte curios: păreau 
că n'au grosime, asemenea unui uriaş paravan de carton, crestat pe 
margini, ce se ridica până în nori. Aerul rece şi proaspăt ne da o 
deosebită voiciune şi mare spor la drum. Inoptase bine când luna ră- 
sărea. din dosul munţilor. Prahova ce ferbea spunegând în patul ei de 

„stânci, reflecța lumina ei roșie, 

Trecurăm prin Poiana Tapului, mic sătuleţ, frumos luminat cu 
lămpi electrice și după un sfert de oră eram în Bușteni, unde popo- 
sirăm. Gazda ne fu şcoala. 

A doua zi am vizitat aici fabrica de hârtie «Ursul», unde văzurăm 
modul de fabricare a tot felul de hârtie, din celuloză, ce se îabrică la 
o altă fabrică din Buşteni. 

Buștenii e localitate foarte frumoasă şi multe vizitată. Casele ţără- 
neşti sunt frumoase şi foarte bine îngrijite: mai toate sunt vile. De 


trei ani se lucrează la un mare palat al d. Gh. Gr. Cantacuzino. Şcoala 


e model ca clădire şi îngrijire, după cum sunt toate de pe Domeniile 
Coroanei. De asemenea este și parcul. Inainte de amiază eram pe drum 
spre Azuga. Distanţa fiind mică ajunserăm iute aici. Azuga prezintă 
un deosebit interes prin fabricele ei. Ne şi grăbirăm să le vizităm și 


“anume : fabrica de sticlă ; lucrătorii mai toţi sunt tineri nemți şi arată 


o deosebită abilitate în lucrul lor. 

Fabrica de postav. E cea mai mare fabrică din Azuga. Spălarea, 
destrămarea, colorarea, toarcerea și țesutul lânei, se fac cu aparate 
perfecţionate. 

Fabrica de mobile şi cea de bere. Aice ni se pune la dispoziţie un 
butoiaş cu bere, care ne făcu să cântăm, trebue să o mărturisesc, cu 


mult entuziasm. Apoi ne întinserăm iar la drum şi seara ajunsesem la 


Predeal, unde ne odihnirăm în încăperile Sanatorului, încă goale. Acesta 
e la 2 km. de graniţă, aşezat într'o frumoasă vale. 

A doua zi dimineaţa treceam graniţa. 

Drumul care până aci suise, ajungând maximul de înălţime la Pre- 
deal- (peste 1000 de m), începe să scoboare. Lăsăm din când în când 
şoseaua şi urcăm, pe sub bolțile copacilor, potecile, ce treceau peste 
pârae “limpezi, ce te îndemhau, la tot pasul, săţi potoleşti setea. Pe 


' şosea treceau căruţe mari mânate de ţărani români. 'Ţărancele românce 
„poartă pe cap o pălărie mare de pae. Toți ne urează surâzând ziua 


bună. "Trecem pe lângă Timişul de sus şi cel de jos, gări făcute pentru 
exploatarea pădurilor. 

La Dărste, în aşteptarea tranvaiului, schimbăm bani la «Bierhalle» 
şi intrarăm în vorbă cu nişte ţărance românce. Aceste femei vorbesc 
cu multă plăcere de România și în deosebi de Constanţa şi de Bucu- 
reşti, de când cu expoziţia generală română din 1906, care a fost vizi- 
tată de foarte mulţi români din Transilvania. 

In depărtare se zăreşte, pe vârful unui munte, o statue (aceasta e 
a lui Arpad) şi în dosul muntelui se întinde Brașovul. 

Tranvaiul cu aburi, ce vine dela cele Saptesate, ne duce în câteva 
minute la Noua. Din câteva clădiri, dintr'un restaurant «Noul Eliseu», 

la care luăm masa şi dintr'o pădure mare de brazi, transformată prin- 
tro bună îngrijire întrun încântător parc, constă Noua. La fântâna 
«Hoţilor» din pădure bem apă limpede de isvor. 

De aici lăsăm drumul şi apucăm de-a dreptul prin marginea pădurei. 
După ce, aproape un ceas, suim și coborâm, avem înaintea ochilor, în 
întregime «Panorama Brașovului». 

Ne izbeşte dela început ceva străin : casele aşezate în bloc, acoperi- 
şurile şi toată construcţia lor prezintă un caracter foarte diferit de 
orăşele din România. 

Două zile cât stăm aci, pe cât putem, cercetăm mai tot ce e vred- 
nic de văzut în acest oraş. In tot timpul acesta am fost găzduiţi la 
liceul românesc, şcoală vrednică de toată lauda, din cauza rezultatelor 
bune ce le dă, fiind un însemnat fogar al românismului din Transil- 
vania. à i 

Lângă această clădire este instalată şcoala comercială românească, cu 
aproape 100 de elevi. Sala de festivități a Liceului e împodobită cu 
portretele celor mai de seamă români din Ardeal şi Țara Ungurească, 
ce au lucrat şi luptă pentru neamul românesc, pe toate tărâmurile. 
Ungurii pe nedrept privesc cu ochi răi această instituţie numind-o 
«crescătoarea trădătorilor de patrie». 

Numărul Românilor din Braşov e aproape de 12000 din vr'o 30000 cât 
are acest oraş. Dealminteri limba românească se aude pretutindeni pe 
pieți şi prin magazine. Românii au și două biserici, Sf. Nicolae şi Sf. 
Treime, foarte bine îngrijite și frumos zugrăvite. Lângă cea dintâi este 
un cimitir, în care pe lângă alte morminte deosebim pe cel al poetului 
Andrei Mureşeanu, autorul imnului din 1848 al Românilor: « Deşteaptăte 
Române». Pe mormântul lui am pus şi noi o coroană. 

A doua zi, după sosirea noastră în Braşov, ne svirăm pe dealurile 
din vecinătate. Ne trebui aproape un ceas ca să urcăm pe alea fru- 
moasă ce face un mare număr de zigzaguri prin pădurea deasă a Tâmpei. 
De aci privirea se întinde departe pe şesul din preajma Braşovului. 
Acesta se întinde mult pe valea-ce merge strâmtându-se, cu locuinţi 
ţărăneşti, locuite tot de Români. Pe dealurile din faţa Braşovului se văd 
urme de ziduri. Acestea întăreau Braşovul, întregind întăriturile natu- 
rale, cu care este înzestrat oraşul prin poziţia sa între munţi, şi făcând 
din dânsul o cetate puternică. De aceea în timp de nevoi, el a servit > 
multe veacuri, ca loc de refugiu, boerilor și domnilor români. El a 
jucat un mare rol în istoria noastră. Pe lângă că era refugiul în timp 
de restriște, el alimenta cu mărfuri în totdeauna principatele române, 
de unde și numele de «braşovenii», ce se dă unor mărfuri. Intorcân- 
du-ne privirea pe celalt povârniş al muntelui, zărim cele Şapte-Sate 

(Săcele). Pe Bucegi se mai văd prin prăpăstii câteva pete mici de ză- 
padă. La coborâre spre părerea noastră de rău ploaia ne face să ne 
grăbim pasul. Ploaia ținu toată ziua şi toată noaptea. 

A doua zi, timpul fiind frumos, puturăm vizita până la amiază, urmă- 
toarele clădiri : 

Biserica neagră adică biserică săsască, luterană, în stil gotic, cea mai 
mare clădire din Braşov. A fost începută în 1685 și s'a lucrat la ea 
40 ani. E înzestrată însă cu o orgă mare veche de 200 ani şi care ni 
se spune că a costat 100.000 de florini. 

In piaţa de lângă această biserică, e ridicat un monument în amin- 
tirea lui Ion Honterus (1498—1549), care a introdus la Saşii din Bra- 
şov.reformaţiunea în biserică şi astfel de atunci (la începutul sutei a 
XVI) Sașii sunt luterani. Tot Honterus a întemeiat gimnaziul săsesc 
şi prima tipografie în Braşov. Dânsul şi alţi Saşi voiau să atragă şi pe 
Români la luteranism, şi au tipărit chiar mai multe cărţi româneşti 
pentru acest scop. Toate silinţele lor au rămas zădarnice. 

Mult diferită de biserica neagră, prin artisticele sale picturi şi sculp- 
turi, e biserica catolică. 

Trecem din fuga prin Palatul Postelor, Justiţiei și prin Palatul Admi- 
nistrativ. La ora 11 eram la gară. Trecuse o săptămână dela plecarea 
noastră. Trenul ne ducea în grabă spre ţara noastră. Braşovul, ne lă- 
sase o frumoasă impresie, prin poziţia sa încântătoare, dar mai ales prin 
entuziasmul ce-l găsirăm la toţi Românii de aici, pentru neamul lor. 
Oprimarea ungurească n'a reuşit decât să le mărească iubirea de neam / 
biserică şi de limbă. 

Dovezi de acest entuziasm al Românilor transilvăneni avurăm destule. 
Chiar în seara zilei în care ne suirăm pe Tâmpa. luam masa la un mo- 
dest restaurant. Inainte şi după masă intonam cu mult avânt melodii 
naţionale patriotice, cântece ale lui Porumbescu, pe care aci le simţeam 
întradevăr. De odată uşa se deschise şi intră un român de statură 


„mijlocie, se recomandă Gamulea şi cu lacrimi în ochi, tremurând şi de 


abia vorbind, ne rugă, să mai cântăm de-ale lui Porumbescu. Mişcaţi 
de această scenă cântarăm ca nici odată. Ne mulţumi cu lacrimi în 
ochi şi ne răsplăti cu un butoiaș cu bere. 

La Predeal părăsim vagoanele şi pornim pe o bură deasă, pe șosea, 
spre Buşteni. Noaptea poposirăm aci. 

Inainte de a răsări soarele, a doua zi, eram pe drum spre Sinaia. 
Aci ne suim în vagoane. Câmpina formează ultimul punct al escursi- 
unei noastre. Sondele şi fabrica pentru destilarea petroleului dau acestui 
orăşel o deosebită importanţă: Fabrica de petrol «Steaua Română» 
e una din cele mai mari din felul acesta din toată Europa. Prepară o 

mulţime de produse ce se pot extrage din petrol. Zilnic es dintr însa 
câte 50 vagoane de produse. 

Câmpina a fost locul unde a trăit mult timp istoricul, filologul şi lite- 
ratul nostru B. P. Haşdeu precum şi cel mai talentat pictor ce a avut 
România, Grigorescu. Primul a lăsat aci un frumos castel, al doilea o 
adevărată vilă în stil românesc. 

Cu aceasta escursiunea noastră eră ca sfârșită. 

Obosiţi de atâta drum și mulţumiţi de cele ce văzurăn, în uraitul și 
zdruncinăturile trenului, ne apropiam grabnic de casă. 

Astfel escursiunea noastră şi-a ajuns scopul. In calea noastră am 
vizitat tot ce ne putea interesa. 

Ar fi zadarnic să mai amintesc foloasele binefăcătoare ale acestei 
escursiuni. Am dori ca să facem în fiecare an astfel de escursiuni prin 
diferite părţi ale ţării. Cunoaşterea patriei să o considerăm ca o datorie 
a noastră ; numai astfel ne vom da bine seama de ea, frumuseţile şi 
bogăţiile ce cuprinde şi ne vom putea face mai bine datoria către dânsa, 
şi o vom iubi. 

VIRGILIU BR. Corovu, 


CI. VII, Liceul, «Principele Carol», 
Tulcea. 


CONGRESUL BROAŞTELOR 

Când auziţi în nopțile de vară răsunând cântecul broag- 
telor din heleşteele sau bălțile satului, să ştiţi că aceste 
cântărețe îşi spun multe lucruri interesante. Sau este vorba 
de bunătatea fripturei de ţinţari, sau de vânătoare după 
muşte, sau de vre-o serbare oarecare, să zicem vrun jubi- 
leu, sau chiar de vr'o nuntă broştească. In fine, în tot- 
deauna au broaştele ceva de lucru, iar plictiseala le este 
cu totul necunoscută. 

Aşa s'a întâmplat şi mai anii trecuți când se adunară 
reprezentanţi din deosebite împărăţii broşteşti la un mare 
congres. 

Erau aici fel de fel de broaşte şi broscoi, şi mai mari 
şi mai mici, şi boeri şi ciocoi şi din norod, broaşte verzi, 

boul bălții, broaşte râioase, răcănei şi brotăcei şi de multe 
alte feluri. 

Şi întocmai precum se strâng şi oamenii ca să petreacă, 
în adevăr însă mai ales ca să se mândrească cu hainele 
de moda nouă ce şi le-au făcut de curând, sau cu lanţul 
dela ceasornic, sau cu ghetele de lac,—tot aşa au vrut 
odată şi broaştele să se fudulească la o adunare, după toată 


pofta inimioarei lor. 


Ce mai gălăgie, şi ce 
mai ţipete la adunarea 
aceasta, de nu mai pu- 
teau celelalte animale 
să se odihnească. 

Solii deosebitelor îm- 

părăţii broşteşti şedeau 
la mesele bogat încăr- 
cate, beau vin de baltă 
| şi se ospătau cu gân- 
gănii proaspete, iar pe 
o ridicătură un cor de 
două mii de broaşte 
făcea un concert asur- 
] zitor. 
Când se servi vinul 
| cel mai delicat, preşe- 
dintele adunării, Exce- 
lenţa sa Boul bălții ţinu 
o scurtă cuvântare: 

«Doamnelor broaşte şi domnilor broscoi», —începu el— 
«ne-am întrunit aici pentru un lucru bun, pentru a ne afirma, 
sus şi tare, pentru a arăta lumei ce mare şi deştept este 
neamul nostru, ce calităţi frumoase şi admirabile posedăm. 
Domnii mei, care dintre noi este cel mai nobil, care tră- 
ieşte în cea mai mare fericire şi. se bucură de cea mai în- 


delungată viaţă ?». 

Toţi aplaudară pe Boul bălții şi acesta, la cerere, dădu 
cuvântul broaştei de apă. 

Broasca. de apă, după ce îşi şterse botul cu o foaie verde 
de nufăr, începu: 

«lubiţi camarazi, eu sunt trimis aici în numele marei 
familii a broaştelor de apă, cea mai nobilă şi mai răspândită. 
familie dintre toate broaştele. Cine ar îndrăzni să se îndo- 
iască că noi suntem cele mai deştepte şi că avem viaţa 
cea mai frumoasă? Patria noastră este în tot locul, pe uscat 
ca şi în apă. Dacă duşmanul fie atacă pe uscat noi Q şter: 
gem în apă, dacă ne surprinde în apă o tulim în cea mai 
mare linişte pe uscat. Viaţa noastră este cea mai îndelun- 
gată, căci fiind cele mai înțelepte, cunoaştem meşteşugul 
cum să scăpăm cu uşurinţă de duşmanii noştri. Şi aceasta, 
din pricina minţii noastre broşteşti. Vedeţi deci, scumpi 
camarazi, că familia noastră este cea mai însemnată din tot 
neamul broscărese». 

«Dragă broască de apă» — urmă acum răcănelul — «d-v. 
sunteţi cea mai prima palavragioaică. Cea ce faceţi d-voastră 
ştim cu toţii. Sunteţi nişte lighioae leneşe şi slăbănoage. 
Pe când voi o duceţi iarna întrun somn lung, eu mă, urc 
pe munţii cei mai înalţi şi mă plimb prin zăpadă şi ghiaţă».. 

Atunci broasca de apă îl întrerupse zicând : 

«Bine, foarte bine, dar glasul vostru — voi sunteţi cei mai 
răi cântăreţi dintre toate broaștele şi aveţi cei mai mulţi 
duşmani, după picioarele voastre umblă oamenii». 

«Cine se păzeşte» — răspunse răcănelul, — «poate trăi 
cât de mult, căci nici omul nu este mai cu minte ca noi. 
A se feri de dânsul nu e mare treabă. Şi în ce priveşte 
cântecul nu prea ne batem mult capul cu dânsul, şi dacă 
avem ce mânca, suntem mulţumiţi. Voi să-mi cântaţi mie, 
căci cântecul este ocupaţia voastră de căpetenie». 

După ce sfârşi astfel răcănelul, se ridică broasca de nă- 
mol şi luă cuvântul. 

«lubiţilor intru broaşte, voi toţi nu sunteţi aşa de cu- 


pă 

minte ca iai ilia noastră. Nici una dintre voi nu duce o viaţă, 
aşa de frumoasă, ticnită şi aşa de îndelungată. Pe când voi 
petreceţi prin locuri populate cu fel de fel de animale şi aveţi 
o viaţă mereu neliniştită şi sunteţi mereu cu frica `n sân, 
ca nu cumva să vă apuce vr'o lighioae şi să vă mănânce, 
noi trăim liniştite în balta noastră şi ne tăvălim fără nici 
o grijă prin nomolul moale. Şi în ce priveşte frumuseţea. 
corpului cine ne întrece? Haina ne este pestriță şi frumos 
colorată. Faţa ne este fină şi boierească. Cine dintre voi are 
un nas aşa de subţire şi de nobil ca mine?» 

Celelalte broaşte râdeau şi chiar micul răcănel bâţăia din 
picioare auzind-o vorbind. 

«Prea îşi ia nas la purtare ciocoiul nostru, care îşi pe- 
trece viața mereu în noroi» — se auzi vorbind broasca, 
verde — «şi, să crezi că s'o fi crezând chiar a este craiul 
broaştelor». 

«Linişte» — strigă btegediiifale — «eu am cuvântul. 
După-cum văd fiecare din voi se crede că e cea mai mare 
şi mai de samă. Poate că în unele privinţe îţi îi având 
dreptate. Eu însă sunt făcut din altfel de ştofă. După cum 
vedeţi sunt aproape de trei ori mài mare ca voi. Patria 
mea este cea mai frumoasă de pe lume, căci eu sunt 
American de viţă. De mine nu se atinge nici un peştişor. 


şi numai vrun uriaş lup de mare ar îndrăzni să mă atace. 
lar oamenii? Fără o puşcă zdravănă nu mă pot ei omorî. 


Viaţa mea, care e plină de bucurii, durează mai mult decât 
a ori-căreia dintre voi». 

După-ce preşedintele sfârşi cu vorbele sale, spuse cu glas 
gros şi răguşit, răcănelul ceri din nou cuvântul. 

«Ce mai vrea să spună piciul ăsta?» — zise în ton bat- 
jocoritor broasca de apă. 

«Să auzim, să auzim |» — întrerupse broasca de nămol, — 
«de bună samă vrea să ne spună vr'o glumă. Să-l auzim.» 

Preşedintele lovi cu o vargă de nuc în masă şi linişte 
făcându-se, răcănelul începu: 

«Domnilor, eu sunt în adevăr cel mai mic şi cel mai 
verde dintre voi, dar cu toate acestea am deplină credință, 
-că viaţa mea este cea mai fericită şi durează mai înde- 
lungat.» i 

Broasca verde voia să întrerupă pe vorbitor, dar celelalte 
întrun cuvânt strigară tăcere. Lor le plăcea de caraghiosul 
acesta drăguţ, şi astfel răcănelul începu din nou: 

«Pe mine, domnii mei, nu mă văd duşmanii aşa de uşor 
‘ca pe voi. Verdeaţa frunzelor se potriveşte cu verdeaţa 
hainei mele. Duşmanul trebue să aibă ochi foarte ageri ca 
să mă poată observă. Animalele, care nu văd bine, trec 
pe lângă mine fără să mă simţă. Norocul este în totdeauna 
cu mine. Vesel şi fără frică îmi petrec zilele. Dacă e soare 
şed pe vr'o frunză, dacă plouă mă ascund dedesubtul ei. 
Dacă s'ar întâmplă să mă prindă omul, nu mă prinde de 
labe, ca pe altele dintre voi, ci mă giugiuleşte şi mă pune 
în vrun borcan, îmi dă de mâncare ce are mai bun, iar 
eu în schimb îi desfătez şi le prevestesc vremea. Astfel pot 
trăi până la adânci bătrâneţe. şi mă simt bine şi fericit.» 

«Ce mai palavragiu !» se auzi dintro parte. 

«Un îngâmfat, un lăudăros,» — răsună din alta. 

Atunci broasca verde, ceru din nou cuvântul. «Domnilor, 
după-cum văd eu, n'o să ajungem la nici o învoială. Fie- 
care susţine că e cea mai prima, cea mai fericită, cea mai 
înţeleaptă, chiar şi răcănelul vrea să fie ca mine şi ca voi 
ceialalţi. lan să esaminăm lucrurile mai de aproape, să 
intrăm în amănunţimi...» 

«Asta nu se poate,» — îl întrerupse preşedintele. 

«Atunci să amânăm adunarea noastră pentru primăvara 
viitoare», — strigă broasca de nămol — «fiecare să se gân- 
dească bine ce are să spună, să-şi arete părerile şi expe- 
riențele sale şi înaltul consiliu broscăresc să ia apoi hotă- 
ririle de lipsă.» | 

Toate primiră propunerea şi preşedintele închise adu- 

narea, iar corul celor 2000 de broaşte cântară cu însufle-- 
tire imnul neamului broscăresc. 

Vara trecu şi iarna luă în stăpânire pământul. Incetul 
cu încetul se ivì din nou primăvara. Ziua adunărei celei 
mari sosi. 

Des de dimineaţă răcă- 
nelul se prezentă mai întâi, 
și aşteptă mult timp, fără, | 
ca cineva să se arete. Spre 
amiazi sosi broasca de nă- 
mol, sărind anevoe şi având 
o înfăţişare slabă, ca un fus. 
In jurul capului avea o scu- 
fiţă, un ochiu îi era legat, 
cu celalalt de-abia mai ve- 
dea. Dar unde or fi cele- 
lalte ?... Ele în adevăr nu 
mai vieţuiau, toate fură mân- 
cate. Broasca de apă îşi 
găsi sfârşitul în burta unei 
vidre, broasca verde fù înjunghiată de o barză, boul bălții, 
bietul boul bălții, pieri de glonţul unui om, tocmai în clipa 
când voia să se ospeteze cu un melc. 

Broasca de nămol privia jalnic pe răcănel, acesta însă 
dete din cap şi zise: 

«Dragă prietine, vezi că coloarea celorlalte broaşte şi glasul 
tare nu sunt în lumea asta apărătorii fericirei şi a lungei 
vieţi. Pe noi răcănelii nu ne pot vedea duşmanii, vocea 
noastră n'o aud şi astfel putem trăi liniştiţi şi fără grijă.» 

Broasca de nămol aprobă cele spuse de răcănel şi-i strinse 
laba cu căldură. Spre sară se despărţiră trişti şi broasca, . 
îşi zicea : 

«Răcărrelul are mare dreptate, ce nestatornice şi trecă- - 
toare sunt toate în lumea 'aceasta !» 


E. H. Ș. 

10 MAIU 


(Masesrățear SaLe CAROL I). 


Zece Maiu, ziua sfințită gi măreaţă sărbătoare, 
Scrisă 'n viata tărei noastre și pe veci neperitoare, 
Al tău soare luminează cu un foc dumnezeiesc, 

Şi trezeşte vitejia în poporul românesc. 


Altă ziuă a 'nvierei, din robie ne deşteaptă, 

Și românul se închină şi spre Tine, Rege, cată, 
Să te vadă cu coroana, nu de aur, de oţel, 
Câștigată `n bătălie şi de Tine şi de el! 


Vise îħcă ne 'nplinite, îl apropie de Tine, 
- Vulturul mereu se 'nalță în spre sferele senine, 
Dela plug ai luat oșteanul Vai făcut în luptă leu, 
Azi nu vrea să mai cunoască, decât Tu şi Dumnezeu. 


Sa dus vremea când un pașă, venea fără veste 'm tară, 
Fără oaste, fără tunuri, ca să dea un Domn afară, 
Mazilindu-l după tronu-i, dintre strejele. Domnești, 
Din mijlocul boerimei, robi poruncilor turcești ! — 


Împărați cu fală mare şi stăpânitori de lume, 

Au venit la noi în țară, după fapte-ţi după nume, 
Ca să vadă de aproape pe vitejii dorobanţi 

Şi sau închinat la Tine străluciţii Impărați ! 


Zece Maiu ziuă sfinţită şi măreaţă sărbătoare, 
Scrisă 'n viaţa țărei noastre şi pe veci neperitoare, 
Al tău soare luminează ca un foc dumnezeiesc 

Şi trezește vitejia în poporul românesc ! 


Căpitan, Em. PĂRĂEANU. 


pe mp 


porni pm 

PROBLEME DE DEZLEGAT 


I. Intro zi a anului durata nopții este */; parte din a zilei; câte ore 
are noaptea și câte ziua ?- 

II. Să se găsească un număr, din al cărui întreit, luând */5- parte, 
căpătăm un rest.cu 77 mai mare decât 1!/,, parte al acelui număr. 

Mia! A. Popescu — Osica. 

HI. Doi bogaţi au împărţit fiecare câte: 1200 lei la săraci; cel de al 
doilea a ajutat 40 de săraci mai mult ca cel d'intâiu, dar a dat câte E 
cinci lei mai puţin fiecăruia. Câte câţi săraci a ajutat fiecare ? ; 
Ý ; Const. N. Popescu — Băiculeşti. 

IV. S'au împărțit trei mere la patru persoane : preotul, dascălul, fata 
preotului și soția dascălului cu condiţie însă, ca fiecare să ia câte un 
măr întreg. Cum se face aceasta? 

s M. Zuorescu -- Bacău. 


ARITMOGRIF 


1. Un oraş din Arabia 

2. Calitatea de a fi întocmai ca altul 

3. Pluralul unui fruct de toamnă 

4. Un zeu egipțean 

5. Un fruct cu miez 

6. Numele unui vechiu popor ` 
7. Un nume bărbătesc-german 

8. O pasere călătoare 

9. Pluralul unei fiare sàlbatice. 


Literele dela început ale cuvintelor, de sus în jos, dau numele unui 
poet român, ear literile finale, ear de. sus în jos, numele altui poet româu. 
Deslegările în N-ru 18. ț ZOE SCHUSTER. 


DESLEGARI 


Problema I dela pag. 333. Unul primeşte 32, al doilea 8 lei. 

Deslegări bune din București : Irina şi Margareta Cichi, Nic. Albescu, 
I. N. Diaconescu, I. I. Mardale. Bacău: Mih. Gh. Zlotescu. Drănic: 
Nicolina F. Mardale, Nicolina P. Combiescu. Turnu-Severin : Mihail 
Th. Anton, Ion Chiriţescu. 

Problema II pag. 333. Răspuns: 42. 

Deslegări bune din București: Nic. Albescu, loan N. Diaconescu, 
Alex, M. Demetrescu. Bacău : Mih. Gh. Zlotescu. 

Problema III pag. 333. Numerile sunt 54 şi 70. 

Deslegări bune din Bacău: M. Gh. Zlotescu. Bucureşti : N. Albescu, 
I. N. Diaconescu, Alex. M. Demetrescu, I. I. Mardale. Drămie: Nico- 
lina F. Mardale, Nicolina P. Combiescu. Gargalăc: Ionel I. Georgescu. 
Turnu-Severin : Mih. Th. Anton, Ion Chiriţescu. 

Şarada pag. 334. Epurele unele nuele rupe (tot aşa şi citit întors) 
Deslegare dela : 

Gargalâc : Ionel I. Georgescu. 

Cuvânt rombic pag. 334. Este: C. Nas. Cămin. Severin: Milan A. 

Numele florii este: Camelia. 

Deslegare bună dela Irina şi Margareta Cichi — Bucureşti. 


Popescu I. Gh. şi Șerbănescu-Ulmi. In curând, D, Tomescu. Să vor 
publica rând pe rând. Mih. Zlotescu. Dela Administrație trimițând în 
mărci poştale. Cele trimise se vor publica la timp şi cand va fi loc. 

Basiliade. De ce ne-aţi dat a doua oară aceaşi poveste ? 


Abonaţii care au rămas în urmă cu abonamentul sunt rugaţi a 
ni-l trimite cât mai de grabă. 


+ 
Ő 


La Redacţia «AMICUL TIERIMEI» se găsesc de vânzare exem- 
plare complecte şi legate, anii II, III şi IV, fiecare cu preţul de Lei 4, 
Direcţiunea «AMICULUI TINERIMEI» roagă pe toţi iubitorii de 
buna îndreptare a tineretului nostru, cari doresc a colabora, să ne; 
trimită articole potrivite pentru tinerime, scrise într'o limbă ade-! 
vărat populară şi pe înţelesul tuturor. j 


Tot ce priveşte abonamentele, expediția, ele se vor adresa Insti-! 
tutului de arte grafice «MINERVA», Bucureşti, Bulevardul Acade- 
miei No. 3. Ce priveşte redacţia, articole, deslegări, ete. se va, adresa! 
D-lui I, MOISIL, Bucureşti, Strada Pietății No. 6. ; 


Tinerilor! Răspândiţi revista voastră cât puteți, mai mult! 


> 
t 


Păstraţi numerile spre a le lega la sfârşitul anului! 

Toate deslegările să se adreseze D-lui I. MOISIL, STRADA 
PETĂŢEI No. 6. 

Deslegările să se trimită în totdeauna pentru N-rul ce iasă la 
15 a lunei până la cel mult la 10 a lunei şi pentru numărul ce: 
iasă la 1 a lunei până cel mult la 25 a lunei trecute. Cele sosite, 
în urmă nu se vor mai publica. 


j 


3 Manuscrisele se seriu pe o pagină, lăsând loc gol la dreapta, dej 
vreo două degete. 

Manuscrisele se trimit prin poştă nu ca scrisori ci sub bantă: 
scriindu-se pe lângă adresă cuvântul: «MANUSCRIS»: Ele coastă: 
în lăuntrul ţării 5 bani fiecare 50 grame, iar din străinătate 10; 
bani 50 grame. Dacă, pentru mai multă încredere, vreai să reco- 
mandezi manuscrisul, pentru «recomandare» se plăteşte deosebit: 
25 bani. | 

La orice comandă trebue să se trimeată banii ÎNANTE, altmin- 
trelea nu se trimit exemplarele cerute. 

>. IMPARAȚIA UNDE NU SE MUNCEŞTE 


A fost odată de mult... de mult, aşa de mult că nu se 
ştie, dacă a fost acum o sută ori o mie de ani. 

Atunci oamenii aveau puține griji şi strâmbătate nu prea 
era, căci toți alergau la judecata împăratului şi cuvântul lui 
era lege nestrămutată. Boli şi urgii nu se pomeneau decât 
mult odată 'ntro viață de om, nu doar că doftorii şi vrăjitorii 
ar fi fost mai pricepuţi, dar erau mai puţine răutăţi între 
oameni. 

Ca şi azi erau şi săraci şi bogaţi. Cei săraci se uitau cu 
jind (poftă) la cei bogaţi, şi râvneau la traiul lor îmbelşugat. 
Bogaţii de-abia îşi plecau capul către cei săraci şi-i despre- 
tuiau, fiindcă îi găseau mai fericiţi pe ei în bordeiele lor. 
Râvneau şi ei nepăsarea în care trăiau şi cum primeau grijile 


PEE E E Sia E EE ENT 

şi nevoile. Era, în adevăr, multă ură în lume, de cuvântul 
împăratului însă ascultau, deşi mulţi îl pizmuiau în taină. Se 
înmulţise molimile (bolile), să îndesise războaele, căci fiind 
mai multe ţări, erau şi mai multe pricini. Toți pe toate 
drumurile se plângeau de greul vieţei, se jeluiau că prea 
cu multă ‘sudoare se câştigă pânea de toate zilele. 

De odată `n lungiş, şi 'n curmezişul lumei, se buciumă o 
veste mare. Se găsise o împărăție nouă şi minunată. Şi nu 
o împărăție ca cele ce erau deprinşi să vadă, dar o împă- 
răţie ca n vremurile cele bune: întinsă încât nu-i ştieai 
marginile şi bogată de să trăiască toţi oamenii lumei, îm- 
bogăţindu-se cu comorile ei. 

Acolo stăpânea o împărăteasă frumoasă şi tânără, dar 
nemăritată. Ea era fudulă de împărăţia ei, dar o singură 
durere avea în suflet: 

Era împărăteasa unei împărăţii, însă întrânsa nu era popor, 
ea era goală de tot. Şi n adevăr te cuprindea jalea, căci 
erau cetăţi ce sclipeau în zare, cu case mari şi frumoase ; 
cu grădini, ale căror flori te făceau să uiţi de toate, pri- 
vindu-le numai, mirosul lor te îmbata; cu fântâni ţâşnitoare, 
cu izvoare răcoroase şi limpezi, cu uliţi umbrite de dafini 
şi portocali, cu scăldători săpate 'n marmură albă... şi toate, 
toate erau goale. 

Dacă ar fi fost cineva căruia să nu-i placă să trăiască 
în cetate, erau sate răzleţite în păduri de măslini şi de 
stejari, care nu-şi schimbau frunza niciodată. Casele erau 
înalte, cu privdoare încunjurate cu umbrare de viţă de vie, 
în care rumeneau strugurii... dar ce folos... că nu era în 
ele nici o suflare de viaţă omenească. 

Numai în cetatea împărătesei şi în cetate numai la pa- 
latul ei era viaţă şi însufleţire. Furnicau oamenii din alaiul 


împărătesei şi slujitorii ei, dar nu-i vedeai umblând decât 


câte unul, tăcuţi şi îngrijaţi a împlini poruncile împărătesei. 
Porniră crainicii şi la Soare-răsare şi la Soare-apune, către 
Miez de noapte şi către Miez de zi, să cheme lume în îm- 

părăţia cea nouă. Şi era minune ne mai pomenită, ce eşia 
din gura acestor chemători: toţi vor fi primiţi cu braţele 
deschise în împărăţia cea nouă, bucurânduse de toate bu- 
nătăţile şi orice vor găsi. 

Fiecare, care se ducea acolo, trebuia să meargă mai întâi 
la palatul împărătesei, care-i dăruia zâmbind o rodie de aur 
şi-i da slujitori, care-l însoţiau până la locul ce-i plăcea. 

Rodia era fermecată şi tot ce doriaţi ţi se împlinea numai 
uitându-te la ea.. 

Vreai un oaspăţ: bogat, masa se întindea într'o clipă 
înaintea ta, vreai un cal de călărie, vreai o luntre să te 
plimbi pe lac, toate ţi se înfăţişau, vreai s'asculţi un cântec. 
o muzică, cerească îţi desmierda auzul. 

Oamenii, cari auziau minunile acestea, se buimăciseră, nu 
credeau ochilor şi urechilor, căci numai un lucru, numai 
un lucru mic de tot cerea împărăteasa în schimbul acestei 
neasemănate fericiri. Şi acest lucru întregia toată fericirea : 
împărăteasa, le cerea să nu lucreze nimenea nimic în împă- 
răția ei. Să vor bucura de toate bunurile, desfătându-se, plim- 
bându-se prin grădinele cele mai frumoase, vor asculta, 
cântece ori de câte ori le-o cerea inima; se vor scălda în 
scăldătorile de marmură albă ale împărăției ori în izvoarele 
reci şi limpezi ; dar nimănui nu-i va fi îngăduit să-şi coasă 
hainele, să-şi îngrijească pomii, să-și sape grădina, să-și de- 
vetice casa, căci toate se vor îndeplini uitându-te la rodie. 
Nu se vor lupta și nu vor putea purta puști, şi nimic, care 
să le poată stârni cea mai mică osteneală. 

Impărăteasa cea zâmbitoare îşi încrunta sprâncenile negre, 
când le arăta pe coama unui deal, dinafara cetăţei, şirul de 
spânzurători roşii, unde avea să spânzure pe cei care ar 
călca poruncile ei. 

Şi au pornit spre împărăție tot teliul de lume, săracii de 
sărăcie, bogaţii de grija bogățiilor, dar câţi sar fi dus, tot 
nu sar fi umplut împărăţia cea fără de hotare. Şi poate 
c'ar fi rămas goale celelalte împărăţii, dacă n'ar fi fost bă- 

trâni, care să spue că nu-i uşor ceea-ce cere împărăteasa ; 
dacă nar fi fost bătrâne, care să şoptească că acolo 
trebue să fie o mare vrăjitorie ; bărbaţi, care să ţină prea 
mult la o viaţă statornică; femei deprinse cu viaţa cas- 
nică, de care nu se puteau dezvăţa şi copii prea iubitori 
şi prea ascultători, pentru ca să poată părăsi părinţii. 

Au mers lucrurile bine o lună, două, în împărăţia cea 
nouă, mai apoi însă începuse oamenilor să li se urască cu 
şederea şi cu petrecerea. Incepuseră a se moleşi, îi cu- 
prindea urâtul, nu puteau dormi şi par'că le da inima în- 
demn să se prindă cu mânile de ceva. 

A îndrăznit unul odată, să se sue singur în pom să-şi 
culeagă portocale şi a doua zi în zori era spânzurat pe 
coama dealului de lângă cetatea împărătesei. Dar pilda 
aceasta n'a slujit întru nimic, căci în trei zile se umpluse 
şiruri de spânzurători, cât erau de lungi. Unul îşi scoase 
apă din fântână, altul încercase să facă singur o colivie 
(cuşcă), un al treilea sămănase nişte flori, pe care le adu- 
sese cu el, din împărăţia lui. Alţii veneau singuri la împă- 
răteasa, şi-i spuneau : 

— «Spânzură-ne, Măria Ta, că nu mai putem răbda.!» 

Pe unii îi cuprinsese o nerăbdare turbată, le venea să se 
dee cu capul de păreţii, în care 'şi căutaseră fericirea. Toţi 
ar fi vrut să se întoarcă la bordeiul părăsit, la moşia care 
le scotea odinioară atâtea sudori, dar împărăteasa avusese 
grijă să "'nchidă hotarele împărăției şi celora ce veneau s'o 
roage să-i îngădue a se 'ntoarce la locurile lor, le răspundea. 
cu răutate, că pe nimeni na adus cu sila. 


Nu se mai lăcomiau oamenii la ospeţele din care se în- 


fruptaseră cu atâta lăcomie la început, nici la plimbările 
prin frumuseţile acelei împărăţii ca raiul, la nimic. Se sculau 
noaptea şi săriau din privdoare jos, să-şi sugrume în ei viaţa, 
care ajunsese o povară pentru dânşii. Işi blăstămau zilele, 
mulţi, în mânia lor către împărăteasă şi către darul ei în- 
drăcit, au aruncat rodiile în fundul apelor, şi atunci s'au 

văzut lipsiți de pânea cu care-şi duceau viața amărâtă. 
Mureau de foame pe drumuri, nebuni, turbați. Mânia şi 
desnădejdea-i făcuse fiare : se omorau unii pe alții, unde se 
întâlniau, se sugrumau, îşi scoteau ochii, se îmbrânceau cu 
grămada în râurile adânci, care parcă ajunsese mai vije- 
lioase şi se tulburase. 

Aşa au perit cu toţi acei ce se bucuraseră de viaţa fără muncă 
din împărăţia cea nouă. Slujitorii erau ferecaţi în lanţuri, 
în beciurile (pivnițele) palatului ; iar împărăteasa sta în prid- 
vorul de sus al palatului şi-şi vărsa focul în şiroaie de la- 
crime ce-i curgeau pe faţă. 

Căci un blăstem groaznic infierase împărăţia şi neamul 
împărătesei : să trăiască fără muncă. i 

Impărăţia este şi acum, dar ce folos că nimeni nu do- 
reşte să se ducă acolo!... 


Din cartea: Povești populare, alese de S. Teodorescu-Kirileanu, pe ` 


care o recomandăm cu toată căldura cititorilor noștri. Cartea costă 1 
leu și.se poate comanda dela d. S. T. Kirileanu din comuna Broşteni, 
judeţul Suceava (România). : 


Este perdut pentru neam fiul, care nare simţire pentrn nădej- 
dile de fericire, nici pentru mărirea neamului său, nici pentru ne- 
dreptăţile şi urgia soartei, ce se năpustesc asupra lui. 

Casru MANIU 


STEJARUL LUI MAXIM RUSUL 


(POVESTIRE) 


— «Aşa nepoate dragă:... a fost odată o vreme când toată câmpia 
«Plătaru», cât e ea de mare, eră numai o pădure!... Numai stejari voi- 
nici şi frumoşi, numai stejari bătrâni-bătrâni, cel mai tânăr având de 


la optzeci de ani în sus!... 
Fe vremea aceea eram eu mic şi în mintea mea nu'mi puteam în- 


Fo 

chipui c'odată avea să umble plugu în voe, pe unde atunci nu îndrăznea 
nimeni să treacă nici măcar cu picioarele şi nici chiar în miezul zilei 
de vară, din pricina jivinelor sălbatece ce se înmulţiseră acolo... 

Hei... dar vremea ce nu schîmbă,... ce nu preface ea!? 

Eu pe atunci eram copil, cum am spus, nu mi se ivise încă «pufu- 
sorul» sub nas, şi astăzi uite cum mă găsesc! 

În păr au început să mi se arate ghioceii, barba mi-a albit sub ză- 
pada bătrâneţei, iar cei şaptezeci şi cinci de ani mi-au încovoiat spinarea. 

Vremea m'a schimbat pe mine,... acelaşi lucru l-a făcut şi cu mân- 
dreţea ceea de pădure. Din tot ce a fost odinioară iată ce a mai rămas: 
doar stejarul de cole din marginea Jiului, doar stejarul lui Maxim Rusul, 
a cărui povestire vreau să ţi-o spun acuma. 

Ascultă nepoate:... 

Cât a trăit bătrânul boer Alecu Bucur a avut zile şi pădurea, îndată 
după stingerea lui a început să i se apropie şi ei sfârşitul. Coconul 
Grigoraş moştenitorul, care de mic copil fusese crescut în străinătate, 
departe de casă, departe de România noastră, n'avea nici o legătură cu 
țara aceasta decât doar banii, pe cări bătrânul avea grije să-i trimită 
totdeauna regulat la fiecare lună. 

După moartea tată-său a continuat să trăiască tot în ţara Franţuzului. 
Ca să-şi ducă viaţa acolo însă, aveă nevoe de bani şi rând pe rând a 
început să înstrăineze şi să risipească bunurile pe cari le agonisise cu 
atâta trudă şi cu atâtea necazuri părinţi din părinţi. 

Începerea a făcut-o cu pădurea... A vândut unui grec moşia, iar pă- 
durea a dat-o în tăiere unui jidan, pe un preţ de nimic; şi o vară a 
fost deajuns pentru ca din toată acea frumuseţe să nu mai rămână 
decât doar butucii împrăștiați pe câmpie, ca nişte schelete de morţi. 

Ți se rupea inima de jale să fi auzit oftările frunzelor şi gemetele 
stejarilor la bocăniturile jalnice ale securilor. 

Eu le-am auzit toate astea, dragul moşului, şi mi se umplu ochii de 
lacrămi şi acum când îmi aduc aminte. 

Dar,... să nu-mi uit vorba: 

De vre'o patru ani pribegeă prin satul nostru un rus cu numele 
Maxim. f 

Era bătrân şi slab prăpădit. Par'că-l văd: adus puțin de spate, cu 
ochii mici, duşi în fundul capului, cu privirile stânse, cu părul incă- 
runțit, vâlvoi şi cu barba albă încâlcită ca un fuior nedărăcit. 

Trăiă din mila sătenilor. Stă câte două-trei zile pe la fiecare casă. 
„Când isprăviă de colindat pe la toate se întorceă şi o luă iar dela 
capul satului. 


